ΣΥΝΤΑΓΕΣ ΤΗΣ ΚΑΡΔΙΑΣ: January 2011\nΤην συνταγή αυτή την δοκίμασα πρώτη φορά στην αδελφή μου και ξετρελάθηκα!\nΠατάτες στο φούρνο, αλλά πολύ πιο νόστιμες και κυρίως πολύ πιο γρήγορα .\nΤην είχε δει κάπου στην τηλεόραση μου είπε, αλλά δεν θυμόταν που ακριβώς, άρα συγχωρέστε με που δεν ξέρω ποιος άλλος μπορεί να τις έχει φτιάξει.\nΕγώ πάντως την πήρα, την έφερα στα μέτρα μου και ορίστε οι «τσακιστές» πατάτες !!\n1 κιλό πατάτες baby, στο μανάβικο τις ονομάζουν μικρές για φούρνο\nφυτίνη ή βούτυρο ή βιτάμ ή ελαιόλαδο\nΠλένουμε πολύ καλά τις πατάτες και τις τρυπάμε λίγο με πιρούνι.\nΌταν είναι έτοιμες τις στραγγίζουμε καλά και έτσι όπως είναι με την φλούδα, τις πατάμε μια – μια ελαφρά με ένα επίπεδο αντικείμενο, π.χ. μπρίκι, για ν΄ ανοίξουν, αλλά όχι να διαλυθούν. Τις βάζουμε σε ταψί, ρίχνουμε αλάτι, πιπέρι , ρίγανη, λεμόνι και βάζουμε και ένα κομματάκι φυτίνη πάνω στην κάθε μια πατάτα. Τις ψήνουμε στο γκριλ στους 220 βαθμούς για 15-20 λεπτά ,στα 10 λεπτά τις κοιτάμε και αν έχουν ροδίσει τις γυρίζουμε να ξεροψηθούν και από την άλλη πλευρά.\nΛίγο πριν τις βγάλουμε μπορούμε να βάλουμε πάνω στην κάθε πατάτα ένα κομματάκι κίτρινο τυρί , λιώνοντας θα δώσει υπέροχη γεύση. Καλή επιτυχία.\nUPDATE: Το μυστήριο…. λύθηκε!!\nΗ φίλη food blogger Βίκυ Κουμάντου από το TasteFULL μας ενημέρωσε, ότι αυτή ήταν που παρουσίασε την συνταγή αυτή σε εκπομπή στον Alpha!!!\nΒίκυ ευχαριστούμε για την πολύ νόστιμη συνταγή!\nΣήμερα θα θέλαμε να σας μιλήσουμε για μια αγαπημένη ταλαντούχα φίλη, την Στέλλα Σπανού.\nΗ Στέλλα Σπανού είναι συγγραφέας βιβλίων μαγειρικής και φωτογράφος γαστρονομίας.\nΩς συγγραφέας γαστρονομίας έχει γράψει τα βιβλία «Έρωτας Γεύσεων» και «Θρακιώτικες μυρωδιές και γεύσεις».\nΤο τελευταίο της βιβλίο είναι το «Καβάλας γεύσεις», και είναι υπό έκδοση δύο ακόμα βιβλία της, που παρουσιάζουν τις παραδοσιακές κουζίνες της Χαλκιδικής και του ακριτικού τόξου Θράκη- Αιγαίο- Κύπρος. Το Καβάλας Γεύσεις είναι το πρώτο βιβλίο μαγειρικής που αφορά την κουζίνα της Καβάλας.\nΠεριλαμβάνει τα χαρακτηριστικά πιάτα της και δίνεται έμφαση στα τοπικά προϊόντα και στις καλλιέργειες που παράγονται στην ευρύτερη περιοχή και χρησιμοποιούνται σαν πρώτη ύλη για τις συνταγές .\nΣε κάθε συνταγή υπάρχει ένα tip, που αφορά άλλοτε τον τόπο ή κάποια συνήθεια πάνω στο φαγητό και το καθένα έχει την δικιά του καταγωγή .\nΤο βιβλίο χωρίζεται σε 4 θεματικές ενότητες, τα ορεκτικά, με τις πιτούλες και τις σαλάτες από λαχανικά, τα ψάρια με τα θαλασσινά, τα κρεατικά και τα γλυκίσματα. Ενδιάμεσα υπάρχουν φωτογραφίες και πληροφορίες για τα προϊόντα.\nΤο φωτογραφικό υλικό ( από την ίδια την συγγραφέα ) που χρησιμοποιήθηκε είναι δελεαστικό, έχει μια αμεσότητα ώστε να επιθυμεί αυτός που θα πάρει το βιβλίο στα χέρια του, να μπει στη κουζίνα και να μαγειρέψει τις συνταγές.\nΤο βιβλίο Καβάλας Γεύσεις θα το βρείτε στα βιβλιοπωλεία από τις εκδόσεις Σερμύλη.\nΕυχόμαστε κάθε επιτυχία στην γλυκιά Στέλλα, επαγγελματική και προσωπική!\nPosted by Συνταγές Της Καρδιάς at 09:00 14 comments:\nLabels: βιβλία, πολλά και διάφορα\nΠεντανόστιμα, θα σας ξετρελάνουν!!\nΤα υλικά μας για 45 περίπου κομμάτια:\n100 γρ. γάλα εβαπορέ αδιάλυτο\nμισό φακελάκι αμμωνία (15γρ.)\n1 φλιτζανάκι του καφέ βούτυρο λιωμένο\n500 γρ + λίγο ακόμη, αλεύρι μπλε (για όλες τις χρήσεις)\nΧτυπάμε στο μίξερ διαδοχικά το λιωμένο βούτυρο, το λάδι, την ζάχαρη και τους κρόκους.\nΖεσταίνουμε λίγο το γάλα, διαλύουμε μέσα την αμμωνία και το προσθέτουμε στο προηγούμενο μίγμα.\nΧτυπάμε τα ασπράδια μαρέγκα και τα ρίχνουμε στο μίξερ.\nΜόλις ανακατευθούν όλα μαζί (στην χαμηλή ταχύτητα) προσθέτουμε το γλυκάνισο ή οτιδήποτε άλλο έχουμε αποφασίσει.\nΡίχνουμε το αλεύρι λίγο-λίγο μέχρι να έχουμε μια ωραία μαλακή ζύμη.\nΣτρώνουμε χαρτί ψησίματος στο ταψάκι του φούρνου ή σε σιλικόνη και πλάθουμε μακρόστενα μπαστουνάκια σαν φραντζολίτσες. Με κοφτερό μαχαίρι χαράζουμε τα μπαστούνια σε λεπτές φετούλες, το χάραγμα πρέπει να τελειώνει λίγο πριν την βάση. Ψήνουμε σε προθερμασμένο φούρνο και σε πάνω κάτω φωτιά στους 180 βαθμούς, στην θέση που ψήνουμε το φαγητό (τελευταία από κάτω), μέχρι να ροδίσουν δηλαδή για περίπου 20 λεπτά.\nΤα βγάζουμε από τον φούρνο και κόβουμε μέχρι κάτω τα παξιμαδάκια.\nΤα βάζουμε με την μεγάλη πλευρά στο ταψί και τα ξαναψήνουμε μέχρι να ροδίσουν και από τις δύο πλευρές. Απολαμβάνουμε τα παξιμαδάκια μας είτε σκέτα ή με καφέ ή με ένα ωραίο και αρωματικό τσάι. Είναι σούπερ !!!!! ΤΙΡ: μπορούμε να αντικαταστήσουμε το γλυκάνισο με κάποιο ή κάποια από τα κάτωθι:\nψιλοκομμένα αποξηραμένα φρούτα\nδικά μας κόντιτα\nή με οτιδήποτε άλλο προτιμούμε.\nPosted by Maria B. at 08:30 60 comments:\nΑνακατεύουμε με ένα κουτάλι πολύ καλά όλα τα υλικά. Μόλις ανακατευθούν προσθέτουμε το λικέρ, το βιτάμ λιωμένο, το γάλα ή τα γάλατα και ζυμώνουμε ελαφρά ώστε να δέσουν όλα τα υλικά μεταξύ τους, μέχρι η ζύμη να ξεκολλάει από τα τοιχώματα της λεκάνης (ο χρόνος είναι λιγότερος απο ένα λεπτό!).\nΤην τυλίγουμε με την μεμβράνη και συνεχίζουμε το ίδιο με την υπόλοιπη ζύμη. Τα βάζουμε στο ψυγείο για περίπου 10 ώρες.\nΜόλις παγώσουν τα κόβουμε σε λεπτές φέτες. Λιώνουμε την κουβερτούρα με το βούτυρο και την βάζουμε σ’ ένα μπολ που να μπορούμε όμως να βάλουμε μέσα τις φετούλες που έχουμε κόψει.\nΜε δύο πιρούνια ή με ότι άλλο μας διευκολύνει, βουτάμε μια-μια φετούλα μέσα στην σοκολάτα και τις τοποθετούμε σ’ ένα δισκάκι που έχουμε βάλει χαρτί ψησίματος. Τις βάζουμε πάλι στο ψυγείο και μετά από μερικές ώρες, κόβουμε τετράγωνα χαρτάκια από αλουμινόχαρτο κουζίνας και τυλίγουμε μια – μια τις καριόκες. Φυλάμε στο ψυγείο για πολύ καιρό .... Σιγά μην μείνουν! αλλά λέμε τώρα!!!\nΤο πιάτο αυτό, δεν ξέρω αν πρέπει να το χαρακτηρίσουμε σαν ορεκτικό, σαν σαλάτα ή σαν κυρίως.\nΌπως και να το χαρακτηρίσουμε πάντως, είναι ένα πολύ νόστιμο πιάτο, που μπορεί να κερδίσει και τους πιο δύσκολους ουρανίσκους.\n1 φλιτζάνι του τσαγιού φακές\nξύδι μπαλσάμικο σκούρο\nΑν το φτιάξουμε τέτοια εποχή και δεν θέλουμε να πάρουμε κολοκύθια εισαγωγής μπορούμε να τα αντικαταστήσουμε με μπουκετάκια βρασμένου μπρόκολου. Σε μια κατσαρόλα βράζουμε τις πατάτες, τα καρότα και τα κολοκύθια.\nΤο κρεμμύδι καλό είναι να είναι ψιλοκομμένο, εκτός και αν μας αρέσει σε ροδέλες ή φέτες.\nΚαθαρίζουμε και πλένουμε τις φακές μας 2 - 3 χέρια.\nΤις βάζουμε σε ένα μικρό κατσαρολάκι με νερό, τόσο ώστε να τις σκεπάζει αρκετά. Σε μία κατσαρόλα δίπλα έχουμε βάλει και άλλο νερό να βράζει.\nΜόλις πάρουν την πρώτη βράση τις σουρώνουμε και πετάμε το νερό.\nΤις βάζουμε πάλι στην κατσαρόλα με το εφεδρικό νερό και τις αφήνουμε σε χαμηλή φωτιά να βράσουν και μόλις αρχίσουν να ανοίγουν τις βγάζουμε και τις στραγγίζουμε.\nΚόβουμε τις πατάτες, τα καρότα και τα κολοκύθια σε χοντρές φέτες και τα βάζουμε όλα σε ένα βαθύ μπολ.\nΑπό πάνω ρίχνουμε τις φακές, τα κρεμμύδια και τα ντοματίνια.\nΣε ένα βαζάκι που κλείνει καλά, βάζουμε λάδι και ξύδι σε αναλογία 3 / 1, αλάτι και πιπέρι, και ανακινούμε πολύ καλά.\nΠεριχύνουμε τις φακές και τα λαχανικά με το λαδόξυδο που φτιάξαμε και στολίζουμε με λίγο μαϊντανό και φλοίδες από παρμεζάνα.\nΈνα πιάτο που πιστεύω θα σας αρέσει και θα το ευχαριστηθείτε.\nLabels: λαδερά, λαχανικά, όσπρια\nΣας αρέσουν τα sorbets?? Εμάς πολύ!!\nΈνα sorbet μπορούμε να το απολαύσουμε είτε σε ένα γεύμα πριν το κυρίως πιάτο (για να καθαρίσει ο … ουρανίσκος όπως λένε), είτε μετά το γεύμα σαν ένα πολύ ελαφρύ γλυκάκι.\nΤο συγκεκριμένο είναι πολύ δροσιστικό, πολύ αρωματικό, γίνεται εύκολα και γρήγορα και μπορείτε να το απολαύσετε όποτε εσείς θέλετε (στις ετικέτες θα κολλήσουμε?)!\nΠάμε να δούμε πως το φτιάχνουμε.\n250 ml χυμό από μανταρίνια\n1 κουταλάκι ξύσμα μανταρινιού\n350-400 γρ. ζάχαρη\nΒάζουμε σε μία κατσαρόλα το νερό, την ζάχαρη και το ξύσμα, να βράσουν για 4-5 λεπτά σε μέτρια φωτιά.\nΣτύβουμε τα μανταρίνια (ώστε να μας δώσουν 250 ml χυμό) και το λεμόνι και τα σουρώνουμε πολύ καλά.\nΑφού κρυώσει λίγο το σιρόπι, προσθέτουμε και τον σουρωμένο χυμό από τα μανταρίνια και το λεμόνι.\nΑδειάζουμε σε δοχείο παγωτού ή σε κάποιο μπολ και το βάζουμε στην κατάψυξη.\nΘα χρειαστεί να το χτυπήσουμε δυο φορές, κάθε 2 ώρες, εκτός αν διαθέτουμε παγωτομηχανή.\nΤΙΡ: Το πόσο ζάχαρη θα βάλετε στο σιρόπι, εξαρτάται από το πόσο γλυκά είναι τα μανταρίνια σας.\nΚαλή επιτυχία, απολαύστε το!\nΤέλος θα θέλαμε να ευχαριστήσουμε πάρα πολύ την φίλη μας Ελένη (Helengr.) για το πανέμορφο βραβείο που χάρισε στο blog μας.\nΕλενάκι σε ευχαριστούμε από καρδιάς! Καλή βδομάδα να χουμε όλοι μας!\nΣτο νησί Jindo, στη Νότια Κορέα, συμβαίνει ένα από τα πιο εκπληκτικά φυσικά φαινόμενα, που ονομάζεται The Moses Miracle (το θαύμα του Μωυσή).\nΔυο φορές τον χρόνο, στις αρχές Μαΐου και στα μέσα Ιουνίου, τα νερά ανάμεσα στα νησιά Jindo και Modo χωρίζονται στα δύο, δημιουργώντας έναν δρόμο μήκους 2,8 χιλιομέτρων και πλάτους 40 μέτρων. Το φαινόμενο αυτό διαρκεί περίπου 1 ώρα και δίνει την δυνατότητα σε ανθρώπους και από τα δύο μέρη, να συναντηθούν στο μέσον της διαδρομής και να το γιορτάσουν! Το φαινόμενο αυτό ήταν άγνωστο μέχρι το 1975, όταν ένας Γάλλος πρέσβης επισκέφτηκε την Ν. Κορέα και έγραψε γι αυτό σε μια γαλλική εφημερίδα.\nΑπό τότε πλήθος τουρίστες κατακλύζουν κάθε χρόνο το μέρος, για να δουν και να απολαύσουν αυτό το μοναδικό στον κόσμο φαινόμενο.\nΜάλιστα διοργανώνεται και ένα πολύ όμορφο φεστιβάλ, με πυροτεχνήματα, λέϊζερ, παραδοσιακά μουσικά και χορευτικά συγκροτήματα και πολλά άλλα events. Το φαινόμενο αυτό μπορεί κάποιος να παρακολουθήσει, είτε από τους γύρω λόφους, είτε διασχίζοντας τον δρόμο που δημιουργείται μετά τον διαχωρισμό των νερών. Το βέβαιο είναι ότι θα ζήσει μία μοναδική και ανεπανάληπτη εμπειρία.\nPosted by ΕΛΕΝΑ at 09:00 34 comments:\nTres Leches (προφέρεται τρε λέτσε) σημαίνει τρία γάλατα!\nΕίναι ένα απίστευτα νόστιμο Μεξικάνικο γλυκό, που συνηθίζεται πολύ στις χώρες της Λατινικής Αμερικής και που τα τελευταία χρόνια κερδίζει θαυμαστές σε πολλές χώρες του κόσμου.\nΈνα αφράτο κέικ, εμποτισμένο με 3 είδη γάλακτος: ένα ζαχαρούχο, ένα εβαπορέ ή ένα φρέσκο γάλα πλήρες και κρέμα γάλακτος.\nΣτην Καραϊβική αντικαθιστούν το ένα από τα γάλατα με γάλα καρύδας.\nΣπέσιαλ κέρασμα από τις Συνταγές Της Καρδιάς, για έναν πολύ σπέσιαλ λόγο.\nΠριν μερικές μέρες, είχαμε ρεκόρ επισκεψιμότητας, ξεπερνώντας τους 7.000 επισκέπτες σε μια μέρα !!! Σας ευχαριστούμε πολύ φίλοι μας για την αγάπη και την προτίμησή σας και για την τιμή που μας κάνετε και σας υποσχόμαστε να συνεχίσουμε να σας κερνάμε από καρδιάς και αυτή τη χρονιά και να μοιραστούμε μαζί σας πολλές πολλές καινούριες συνταγές!!\nΠάμε να δούμε πως φτιάχνεται το tres leches.\n300 ml φρέσκο γάλα πλήρες ή ένα κουτί γάλα εβαπορέ\nή σιρόπι καραμέλας\nή φρέσκα φρούτα\nή σκόνη κακάο\nή τριμμένη σοκολάτα\nή κερασάκια μαρασκίνο\nή συνδυασμό τους\nΣε χωριστό μπολ χτυπάμε τους κρόκους με την ζάχαρη να ασπρίσουν.\nΠροσθέτουμε το γάλα και τις βανίλιες.\nΧτυπάμε τα ασπράδια σε μαρέγκα (προσοχή, τα ασπράδια πρέπει να χτυπηθούν ξεχωριστά, μην βαρεθείτε την διαδικασία και βάλετε όλα τα αυγά μαζί)\nΕνώνουμε όλα τα υλικά σε ένα μπολ, ανακατεύοντας καλά ώστε να ενσωματωθούν όλα σε ένα μείγμα.\nΑδειάζουμε το μείγμα σε βουτυρωμένο μέτριο πυρέξ (όχι πολύ μεγάλο) και ψήνουμε σε προθερμασμένο φούρνο, στον αέρα, στους 180 βαθμούς, για 30-35 λεπτά.\nΕτοιμάζουμε το σιρόπι ανακατεύοντας όλα τα υλικά του σε ένα μπολ.\nΜόλις είναι έτοιμο το κέικ μας, το βγάζουμε από τον φούρνο, το αφήνουμε 5-10 λεπτά να κρυώσει και το τρυπάμε σε όλη την επιφάνεια με ένα καλαμάκι από σουβλάκι.\nΤο περιχύνουμε με το σιρόπι από τα 3 γάλατα και περιμένουμε να απορροφηθεί από το κέικ.\nΚατόπιν το διακοσμούμε όπως μας αρέσει.\nΕγώ συνήθως το διακοσμώ με σαντιγί και σιρόπι καραμέλας.\nΒάζουμε το γλυκό στο ψυγείο να κρυώσει καλά, κατόπιν κόβουμε ένα μεγάαααλο κομμάτι και απολαμβάνουμε ένα από τα πιο νόστιμα κέικς.\nΤέλος θα θέλαμε να ευχαριστήσουμε τις Συνταγές Της Ασπρούλας ,την Γεωργία, την Vita και την Μαρία Ζ. για το πολύ όμορφο βραβείο που μας χάρισαν.\nΜε την σειρά μας θα πρέπει να το δώσουμε σε 10 bloggers, πράγμα που είναι πάντα το πιο δύσκολο για μας, αφού όλοι το ίδιο αγαπημένοι και πολύτιμοι είσαστε για μας.\nΕλπίζοντας πως ως συνήθως το βραβείο θα κυκλοφορήσει σε όλα τα blogs, δίνουμε το βραβείο :\n- στο Σπιρτοκουτάκι μας, την Βιβίκα (Βιβή βάλε κάτι πρόχειρο και έλα να το παραλάβεις)\n- την πεντανόστιμη Λίλα και τα λιλά της\n- την αγαπημένη μας φιλεναδίτσα Μαριλένα και την Ισημερία της\n- την νόστιμη κουζίνα της Betty\n- την μπισκοτένια μας Cook the Book\n- την γλυκύτατη γιαγιά Αντιγόνη\n- το αγαπημένο μας Ελενάκι (έτσι χωρίς πρόγραμμα)\n- στην φιλενάδα μας την Ρένα και το Delicieuses\n- στην Γαστεροπλήξ που μας έλειψε, όχι τίποτε άλλο αλλά τόσον καιρό τα ... πίναμε μόνες μας;-)\n- στον ταλαντούχο Γιώργο Βαρβάκη και την νόστιμη cucina του\n…. τουτέστιν, νόστιμα πικάντικα μπισκοτάκια γεμισμένα με ελίτσες.\nΤρώγονται σαν σνακ, συνοδεύουν υπέροχα το ποτάκι σας, αρέσουν και στα πιτσιρίκια!\n1 κοφτό κουταλάκι δυόσμο\nΤις ανακατεύουμε με όλα τα υπόλοιπα υλικά.\nΤο μείγμα μας πρέπει να είναι μαλακό, εύπλαστο και να μην κολλάει στα χέρια μας.\nΑν χρειαστεί, προσθέστε λίγο αλευράκι ακόμη, συνήθως όμως δεν χρειάζεται.\nΠλάθουμε μπαλάκια στο μέγεθος ενός καρυδιού και τα πλαταίνουμε ανάμεσα από τις παλάμες μας.\nΤα αραδιάζουμε σε ταψί που έχουμε στρώσει με αντικολλητικό χαρτί φούρνου, και τα ψήνουμε σε προθερμασμένο φούρνο, στον αέρα, στους 180 βαθμούς, για 25-30 λεπτά.\nPosted by Maria B. at 08:30 38 comments:\nΔιακοπές και ξεκούραση τέλος!\nΞαναμαζευτήκαμε όλες μας και ξαναπιάσαμε τις κατσαρόλες μας!\nΜε πολλές πολλές συνταγές για την νέα χρονιά, που ελπίζουμε να σας αρέσουν!\nΤην συνταγή για τους τυρολουκουμάδες μου την έδωσε η Κλειώ μας.\nΦυσικά εγώ, συνταγή από την Κλειώ δεν την χάνω με τίποτα.\nΟι λουκουμάδες γίνονται πεντανόστιμοι και παραμένουν αφράτοι και νόστιμοι και την επόμενη μέρα, αν προλάβουν να μείνουν.\n4-5 φέτες καπνιστό ζαμπόν ή μπέικον ψιλοκομμένα\nΠως τους φτιάχνουμε\nΑνακατεύουμε το αλεύρι με τη μαγιά, το νερό, το λάδι και τη ζάχαρη.\nΑφήνουμε λίγη ώρα το μείγμα να φουσκώσει.\nΣτη συνέχεια προσθέτουμε το τυρί, τα αλλαντικά (αν βάλετε μπέικον περάστε το πρώτα λίγο απ’ το τηγάνι να φύγει το πολύ λίπος), το πιπέρι και τον μαϊντανό. Πλάθουμε μπαλάκια, βρέχοντας τα χέρια μας κατά διαστήματα και τα τηγανίζουμε σε μπόλικο καυτό ηλιέλαιο, μέχρι να χρυσίσουν.\nΤο μείγμα κολλάει αρκετά, ΜΗΝ προσθέσετε όμως άλλο αλεύρι. Απλά βρέξτε καλά τα χέρια σας.\nΤοποθετούμε τους λουκουμάδες σε απορροφητικό χαρτί κουζίνας να φύγουν τα πολλά λάδια.\nΑπό γλυκά και κρεατικά παράπονο δεν έχουμε αυτές τις μέρες φαντάζομαι!\nΔεν έλειψαν από κανένα εορταστικό τραπέζι.\nΚαι του χρόνου να είμαστε καλά, να ξαναγιορτάσουμε με υγεία και καλή διάθεση!\nΑς ξεφύγουμε όμως λίγο από αυτά και ας φτιάξουμε ένα διαφορετικό πιάτο.\nΡαβιόλια με σάλτσα πέστο και blue cheese, γρήγορα, εύκολα και πεντανόστιμα.\n250 γρ. ραβιόλια\n3-4 κουταλιές γιαούρτι στραγγιστό\nμια χούφτα καρύδια τριμμένα\n1 κούπα μανιτάρια σε φέτες (προαιρετικά)\nΒράζουμε και σουρώνουμε τα ραβιόλια (προσοχή μην μας λιώσουν, να κρατάνε λίγο)\nΣοτάρουμε τα μανιτάρια σε λίγο βούτυρο να μαλακώσουν.\nΣε κατσαρόλα λιώνουμε μισό φλιτζάνι βούτυρο.\nΤρίβουμε πάνω από το βούτυρο το blue cheese και ανακατεύουμε σε μέτρια φωτιά να λιώσει.\nΠροσθέτουμε τα ραβιόλια, ανακάτεμα προσεχτικό να μην μας διαλυθούν, μετά τα υπόλοιπα υλικά, ένα τελευταίο ανακάτεμα και έτοιμα.\nΣάλτσα πέστο μπορούμε να χρησιμοποιήσουμε έτοιμη, αλλά άλλη νοστιμιά έχει η σπιτική.\nΈτσι έφτιαξα μια πέστο δυόσμου-βασιλικού με:\n2 κούπες καλά πλυμένα και στεγνωμένα φύλλα δυόσμου και βασιλικού\n1/2 κούπα καβουρντισμένα αμυγδαλάκια ή κουκουνάρι\nΧτύπησα στο μούλτι τα αμύγδαλα, πρόσθεσα το σκόρδο, τα φύλλα δυόσμου και βασιλικού και το λάδι και ξαναχτύπησα ώστε να πάρω μιαν "αλοιφή".\nΠρόσθεσα αλάτι, πιπέρι σε επιθυμητή ποσότητα.\nΠιθανόν να χρειαστεί να προσθέσουμε λίγο λαδάκι ακόμα για να λιώσουν καλά όλα τα υλικά.\nΜπορείτε ακόμα να δοκιμάσετε την σαλτσα pesto της Αμαλίας μας από εδώ!\nΚαλή επιτυχία, καλή Χρονιά, καλή μας εβδομάδα!


Μακρυγιάννης από την αρχή: Από την παλαιά σε νέα ανάγνωση - Apopseis\nΜακρυγιάννης από την αρχή: Από την παλαιά σε νέα ανάγνωση\napopseisfeatured, Μακρυγιάννη, Θεοτοκάς, Λίνος Πολίτης\nΤου ΘΑΝΑΣΗ ΜΟΥΣΟΠΟΥΛΟΥ *\nΟ στρατηγός Μακρυγιάννης και τα «Απομνημονεύματά» του αποτέλεσαν ένα αγαπητό μελέτημα στα δύσκολα χρόνια της δικτατορίας. Τότε, φοιτητής στη Φιλοσοφική του ΑΠΘ, με καθηγητή στην ιστορία τον αξέχαστο επιστήμονα και άνθρωπο Απόστολο Βακαλόπουλο, απέκτησα και απολάμβανα το έργο του στις εκδόσεις Γαλαξίας, το 1973.\nΛίγα χρόνια μετά, στη λεγόμενη μεταπολίτευση, ασχολήθηκα με το έργο του Μακρυγιάννη έχοντας ως κύριο βοηθό τον Γιώργο Σεφέρη που στις «Δοκιμές» μιλά για τον Μακρυγιάννη – τον Έλληνα, ως γράφει. Έτσι το 1978 εξέδωσα το βιβλίο «Μακρυγιάννης και το 1821: ένα παράδειγμα ιστορικής μνήμης». Το μικρό εκείνο βιβλίο βασίζεται σε ομιλίες που πραγματοποίησα το 1977 και 1978 στο Πολυτεχνείο Ξάνθης καλεσμένος από τους φοιτητικούς συλλόγους, καθώς και στη Χρυσούπολη, Νευροκόπι και Βέροια. Τα σημειώνω αυτά για να θυμίσω ότι τότε υπήρχε ενδιαφέρον για τον στρατηγό Μακρυγιάννη και για το μόνο εκδομένο ως τότε έργο του, τα «Απομνημονεύματα». Ο Μακρυγιάννης θεωρούνταν ένας γνήσιος επαναστάτης. Από το 1907 που ο Γιάννης Βλαχογιάννης καταπιάστηκε και κατάφερε να εκδώσει τα «Απομνημονεύματα» ο στρατηγός Μακρυγιάννης στις δύσκολες ώρες –όπως στα χρόνια της Κατοχής και της Αντίστασης– έγινε λαϊκό σύμβολο.\nΠολύ αργότερα δημοσιεύθηκε το δεύτερο έργο του Μακρυγιάννη με τον τίτλο «Οράματα και Θάματα» (ΜΙΕΤ, 1983) με τον κόπο και τη φροντίδα του Άγγελου Παπακώστα, στον οποίο είχε αναθέσει ο Γιάννης Βλαχογιάννης την έκδοση του δεύτερου έργου το στρατηγού. Είναι γνωστό ότι τα γραπτά του Μακρυγιάννη, θέλουν ιδιαίτερη προσοχή για να διαβαστούν και αντιγραφούν. Γι’ αυτό χρησιμοποιώ τη λέξη «φροντίδα». Οφείλουμε χάριτες στον Γ. Βλαχογιάννη για το πρώτο και στον Άγγ. Παπακώστα για το δεύτερο κατόρθωμα.\nΣτο κείμενό μας θα επιχειρήσουμε να αναδείξουμε την ανάγκη για μια νέα προσέγγιση του ανθρώπου Μακρυγιάννη και των έργων του. Στο πρώτο μέρος θα αναφερθούμε στον τρόπο που παρουσιάστηκε ο στρατηγός, όταν ήταν γνωστά μόνο τα «Απομνημονεύματα». Στο δεύτερο μέρος θα μιλήσουμε για τα «Οράματα και Θάματα» που επιβάλλουν μια νέα ανάγνωση στο σύνολο του έργου.\nΟι Ιστορίες Λογοτεχνίας συγκεφαλαιώνουν τις επιμέρους προσεγγίσεις και τα κυρίαρχα πορίσματα των ερευνητών μιας περιόδου. Θα παρουσιάσουμε τις απόψεις τριών πνευματικών ανθρώπων: του Κωστή Παλαμά, του Γιώργου Σεφέρη και του Γιώργου Θεοτοκά. Ο πρώτος μιλά για τον Μακρυγιάννη λίγα χρόνια μετά τη δημοσίευση των «Απομνημονευμάτων», ενώ οι άλλοι δύο κυρίως στα χρόνια της Κατοχής.\nΞΕΚΙΝΟΥΜΕ ΑΠΟ ΤΟΝ γραμματολόγο Κ. Θ. Δημαρά που στην «Ιστορία της Νεοελληνικής Λογοτεχνίας» (Ίκαρος, 6η έκδοση 1975) θεωρεί τον Μακρυγιάννη συγγραφική ιδιοφυία. «Απαλλαγμένος από τις βαριές ή τις πιο ελαφρές γλωσσικές πέδες, που δυσχεραίνουν το βήμα των άλλων απομνημονευματογράφων, μπόρεσε να φθάσει σ’ ένα όριο, να δημιουργήσει ένα ακέριο συγκροτημένο αριστούργημα.» Σημειώνει επιπλέον: «Ο αυθόρμητος αυτός και βίαιος Ρουμελιώτης ισορροπεί με την προσφορά της λαϊκής παράδοσης, με τη διαίσθηση που είναι γνώση ασυνείδητη.» Και κλείνει τη μεστή προσέγγισή του διαπιστώνοντας πως τα απομνημονεύματά του «ζωντανεύουν τη μνήμη μιας στιγμής της ανόθευτης ελληνικής παιδείας, τον τελικό της σταθμό».\nΣυνεχίζουμε με τους λογοτέχνες, ξεκινώντας από τον Κωστή Παλαμά. Η Βενετία Αποστολίδου στο σημαντικό «Ο Κωστής Παλαμάς ιστορικός της νεοελληνικής λογοτεχνίας» (1992) σημειώνει: «(Ο Κ. Παλαμάς) το 1911 εντοπίζει τις αρχές της (ενν. νεοελληνικής πεζογραφίας) στα Απομνημονεύματα των αγωνιστών του 1821. Ο Παλαμάς είναι ίσως ο πρώτος που ανακάλυψε την αξία που έχουν αυτά όχι μόνο για την ιστορία, αλλά κυρίως για την εξέλιξη της νεοελληνικής πεζογραφίας.»\nΤο 1911, στις 25 του Μάρτη, μιλά στη «Φοιτητική Συντροφιά», με θέμα «Ηρωικά Πρόσωπα και Κείμενα». Στο μεγαλύτερο μέρος της ομιλίας αναφέρεται στα Απομνημονεύματα που ο Θεόδωρος Κολοκοτρώνης υπαγόρευσε το καλοκαίρι του 1836 στον περίφημο Γεώργιο Τερτσέτη, στην απλή γλώσσα, όπως την ονόμαζε. Η αναφορά του Κωστή Παλαμά στον Μακρυγιάννη είναι περιορισμένη σε έκταση αλλά πολύ σημαντική σε βαρύτητα. Λέγει στους νέους: «Ένα είναι το έργο που πρέπει να ξεχωριστεί με τιμή και με ξάφνισμα, και να βαλθεί απάνου από τ’ άλλα. Κειμήλιο της δημοτικής γλώσσας, και χωρίς καμιά καλλιτεχνική αξίωση, παράδειγμα μιας ασυνείδητης τέχνης φυσικής που δεν της λείπουν ομορφιές, που είναι όλη χαρακτήρας. Τα «Απομνημονεύματα» του στρατηγού Μακρυγιάννη».\nΟ Παλαμάς αποδίδει στο κείμενο του στρατηγού: «ασύγκριτο στο είδος του, σα θάμα του ψυχόρμητου, σαν είδος αριστούργημα του αγράμματου, μα γερού και αυτόνομου, μυαλού, γραμμένο αγάλια αγάλια, ντροπαλά και ανυποψίαστα, από άνθρωπο του τουφεκιού, όχι της πέννας, μα γραμμένο με το χέρι του το ίδιο, χωρίς βοήθεια τρίτου, από άνθρωπο απαίδευτο που δεν υποψιαζόταν τη συγγραφική του φλέβα, και που έτοιμος είναι συμπάθιο ικετευτικά να ζητήσει από τους διαβασμένους, γιατί τόλμησε να καταπιαστεί με τη δουλειά τους.»\nΧρόνια αργότερα, ο Γιώργος Σεφέρης αναφέρεται στον στρατηγό σε δύο πολύ σημαντικές στιγμές της νεότερης ιστορίας, πρώτα το 1943 και είκοσι χρόνια μετά το 1963. Στην πρώτη περίπτωση πρόκειται για ομιλία του στην Αλεξάνδρεια, και στη Στοκχόλμη κατά την τελετή απονομής του Νόμπελ Λογοτεχνίας η δεύτερη αναφορά του μεγάλου ποιητή μας. Και οι δύο ομιλίες του αποτελούν μνημεία του νεοελληνικού λόγου. Στην ομιλία του 1963 λέγει το συγκινητικό «Ένας από τους διδασκάλους μου, των αρχών του περασμένου αιώνα, γράφει: “[…] θα χαθούμε, γιατί αδικήσαμε […].” Αυτός ο άνθρωπος ήταν αγράμματος· είχε μάθει να γράφει στα τριάντα πέντε χρόνια της ηλικίας του. Αλλά στην Ελλάδα των ημερών μας, η προφορική παράδοση πηγαίνει μακριά στα περασμένα όσο και η γραπτή».\nΘα γυρίσουμε πίσω, στην ομιλία (16 του Μάη 1943) με τίτλο: «Ένας Έλληνας-ο Μακρυγιάννης» [«Δοκιμές», τ. Α΄, εκδ. Ίκαρος, Αθήναι 1974, 3η έκδοση, σελ. 228- 263].\nΣτην καρδιά της Κατοχής, ο Σεφέρης μιλώντας για τον Μακρυγιάννη βρίσκει πολλές ευκαιρίες για αναλογίες και συσχετισμούς: «Ο σημερινός πόλεμος της πατρίδας μας –δεν είναι υπερβολή να το πούμε– είναι μια συνέχεια της επανάστασης του ’21. Γιατί δεν πρέπει να το ξεχνούμε: κάθε φορά που η φυλή μας γυρίζει προς το λαό, ζητά να φωτιστεί από το λαό, αναμορφώνεται από το λαό, συνεχίζει την παράδοση που μπήκε θριαμβευτικά στη συνείδηση του έθνους με την ελληνική επανάσταση. Ο αγώνας εκείνος ήταν ένα κοινωνικό, πολεμικό και πολιτικό γεγονός. Ήταν συνάμα και ένα πνευματικό γεγονός. Από την τελευταία τούτη άποψη, την πιο αγνοημένη, είναι σημαντικό να έχουμε τεκμήρια σαν αυτά που μας άφησε ο Μακρυγιάννης. Τα ιστορικά γεγονότα δε σταματούν στα χρονολογικά ορόσημα που βλέπουμε στις φυλλάδες της ιστορίας».\nΟ Γιώργος Σεφέρης, αναφερόμενος τέλος στην πολύπλευρη αξία των «Απομνημονευμάτων», σημειώνει: «Το περιεχόμενο της γραφής του Μακρυγιάννη είναι ο ατέλειωτος και ο πραγματικός αγώνας ενός ανθρώπου, που με όλα τα ένστικτα της φυλής του ριζωμένα βαριά μέσα στα σπλάχνα του, αναζητά την ελευθερία, το δίκιο, την ανθρωπιά.\n[…] Πολέμησε, αγωνίστηκε πίστεψε, σακατεύτηκε, αηδίασε, θύμωσε. Αλλά έμεινε –όπως βγαίνει από το γράψιμό του το απελέκητο– πάντα ορθός ως το τέλος: άνθρωπος στο ύψος του ανθρώπου. Δεν έγινε μήτε υπεράνθρωπος μήτε σκουλήκι».\nΘΕΩΡΩ ΠΟΛΥ ΣΗΜΑΝΤΙΚΟ τον ρόλο του Γιώργου Θεοτοκά στην όλη προβολή του έργου του Μακρυγιάννη. Ο στρατηγός και τα «Απομνημονεύματά» του αποτελούν αντικείμενο προσεκτικών προσεγγίσεων του Θεοτοκά, που παρουσιάζονται σε διάφορα άρθρα του. Στο κείμενό μας αυτό αξιοποιούμε κυρίως το σχετικό κεφάλαιο για τον στρατηγό Μακρυγιάννη που περιέχεται στο βιβλίο «Πνευματική Πορεία» (πρωτοδημοσιεύθηκε το 1961, χρησιμοποιούμε την τρίτη έκδοση, 1994, Βιβλιοπωλείον της Εστίας, σελ. 141-166).\nΤο κεφάλαιο περιέχει δύο κείμενα, το μεγαλύτερο είναι του 1941, ενώ το δεύτερο (ούτε 4 σελίδες) χαρακτηρίζεται ως Επίμετρο και είναι του 1945.\nΕπειδή ο Μακρυγιάννης έμαθε λίγα γράμματα μεγάλος για να γράψει τον καημό του, θα λέγαμε, έχει επικρατήσει η άποψη ότι είναι «απλός και ανεύθυνος άνθρωπος του λαού». Ο Θεοτοκάς ευφυώς αντιτείνει: «Είναι λαϊκός σαν κάποιους ρεμπέτηδες καπετανέους βασιλιάδες των ιστορικών δραμάτων του Σαιξπήρου […] Πιστεύω ότι, παρά την απλότητα της φρασεολογίας του, ο Στρατηγός Μακρυγιάννης δεν είναι απλός συγγραφέας. Είναι περίπλοκος.»\nΟ Μακρυγιάννης έμεινε μακριά από το λογιοτατισμό της εποχής του, έτσι διατήρησε «τη μεγάλη δροσιά της λαϊκής του λαλιάς, που αποτελεί ίσως την ισχυρότερη γοητεία αυτού του έργου. Συνάμα, ο άνθρωπος είναι καλλιτέχνης και, όσο προχωρούμε στο διάβασμα, μας κάνει εντύπωση ο πλούτος της καλλιτεχνικής του ιδιοσυγκρασίας».\nΤην καλλιτεχνική φύση του (τις «έμφυτες καλλιτεχνικές διαθέσεις του Στρατηγού») τα διαπιστώνουμε στα τραγούδια που αποδίδει και δημιουργεί, αλλά και στις ζωγραφιές που καθοδηγεί να εκτελέσει ο Παναγιώτης Ζωγράφος. Σε όλα το είναι του είναι στραμμένο στην Ελλάδα. Πολύ χαρακτηριστικά ο Γιώργος Θεοτοκάς παρατηρεί: «Σ’ όλη την τρικυμισμένη σταδιοδρομία του αυτή τη δουλειά κάνει: προσφέρει τη ζωή του και γυρεύει δικαιοσύνη.» Τέλος, στο Επίμετρο του 1945, γίνεται αναφορά στη σταδιακή αναγνώριση της αξίας των «Απομνημονευμάτων’ και στον ανεπανάληπτο ρόλο του Γιάννη Βλαχογιάννη.\nΗ σημασία του Γιώργου Θεοτοκά γίνεται φανερή κι από κάτι άλλο. Μετά τη δημοσίευση της μελέτης του 1941, ο Βλαχογιάννης κάλεσε τον Θεοτοκά να δει το αρχείο του και συζήτησαν. Τότε είχε την ευκαιρία να δει ένα δεύτερο χειρόγραφο του Στρατηγού, που εκδόθηκε αργότερα από τον φιλόλογο Α. Ν. Παπακώστα με τον τίτλο «Οράματα και Θάματα». (Ο Βλαχογιάννης τότε συνεργαζόταν με αυτόν τον φιλόλογο και του δώρισε το χειρόγραφο 152 φύλλων. Ο τίτλος οφείλεται στον Α. Ν. Παπακώστα). Ο Βλαχογιάννης είπε στον Θεοτοκά κατά λέξη: «είναι το έργο ενός τρελού» και ότι περιέχει «όνειρα και συζητήσεις με την Παναγία και τους αγίους».\nΕπανερχόμαστε στον Γιώργο Θεοτοκά και στο Επίμετρό του (1945). Καταλήγει: «Τη μέρα εκείνη, που είδα το χειρόγραφο, παρακάλεσα πολύ θερμά τον Βλαχογιάννη να αρχίσει τη μεταγραφή του, μα εκείνος αρνήθηκε κατηγορηματικά. Ήταν, μου είπε, πολλή δουλειά και δεν είχε πια καιρό. Ήθελε να αφοσιωθεί ολόψυχα στη βιογραφία του Καραϊσκάκη. “Ας το κάνει άλλος” είπε. Τον “άλλο” περιμένουμε λοιπόν. Για έναν φιλόλογο βρίσκεται εδώ ένα κλωνάρι δάφνη».\nΟ ΓΙΩΡΓΟΣ ΣΕΦΕΡΗΣ και ο Γιώργος Θεοτοκάς προσέγγισαν σφαιρικά τα «Απομνημονεύματα» από ουσιαστικές πλευρές και τα ανέδειξαν όχι απλά ως φιλολογικό έργο αλλά ως τεκμήριο μιας εποχής και μιας στάσης. Το 1983 το Μορφωτικό Ίδρυμα της Εθνικής Τράπεζας εξέδωσε το νέο έργο του Μακρυγιάννη με τον τίτλο «Οράματα και Θάματα» με τη φροντίδα του Α. Ν. Παπακώστα.\nΣτην Εισαγωγή του έργου ο «δεύτερος Βλαχογιάννης» θα λέγαμε, ο Παπακώστας, σημειώνει: «Στο νέο έργο του Μακρυγιάννη, εκτός από στοιχεία ιστορικά, που συμπληρώνουν και διαφωτίζουν ορισμένα άλλα στα «Απομνημονεύματα», περιέχονται και ενδιαφέροντα λαογραφικά στοιχεία. Το ενδιαφέρον όμως του Μακρυγιάννη δεν περιορίζεται σε αυτά, επεκτείνεται και σε φαινόμενα του ψυχικού βίου, που ανήκουν σε άλλη κατηγορία. Αφηγείται οραματισμούς και όνειρα που είδε στον ύπνο του ή του έλεγαν οι άλλοι, αφηγείται και θαύματα που συνέβησαν στον ίδιο, σε δικούς του και στην πατρίδα. Στα «Απομνημονεύματα» μιλάει και γράφει ο πολεμιστής Μακρυγιάννης· στο έργο αυτό, ο χριστιανός Μακρυγιάννης, και μάλιστα ο μυστικιστής, ο λαϊκός θεολόγος.»\nΓίνεται κατανοητό ότι το δεύτερο βιβλίο ταράζει τα νερά. Από τον Μακρυγιάννη που ξέραμε προέκυψε ένας άλλος Μακρυγιάννης. Και ο καθένας τον προσέγγισε από τη δική του μεριά. Έχουμε πρώτα την άποψη του Βλαχογιάννη: «είναι το έργο ενός τρελού». Σύμφωνα, πάλι, με τον καθηγητή μου λογοτεχνίας στο ΑΠΘ Γιώργο Σαββίδη, η καθυστέρηση της έκδοσης του εγγράφου οφειλόταν «[…] σε μια κακώς εννοούμενη, αλλά συνηθέστατη, προστατευτική πολιτική, απέναντι στην υστεροφημία ενός μεγάλου συγγραφέα ή […] σε μια τελικώς εξω-επιστημονική προκατάληψη, που δεν μπορεί να χαρακτηριστεί αλλιώς, νομίζω, παρά ως αντιθρησκοληψία ή τάχα φωτισμένη λογοκρισία».\nΟ Μάριο Βίττι, στη νεότερη έκδοση της «Ιστορίας της Νεοελληνικής Λογοτεχνίας», σε υποσημείωση αναφέρεται στη δημοσίευση των «Απομνημονευμάτων» από τον Βλαχογιάννη και προσθέτει: «Η δημοσίευση ενός άλλου κειμένου του Μακρυγιάννη, που τιτλοφορήθηκε “Οράματα και Θάματα” (1983), προκάλεσε αμηχανία για τον χαρακτηρισμό της προσωπικότητας του στρατηγού.»\nΟ Νίκος Θεοτοκάς στη μελέτη του «Ο βίος του στρατηγού Μακρυγιάννη. Απομνημόνευμα και ιστορία», εκδόσεις Βιβλιόραμα, Αθήνα 2012, παρατηρεί: «Με την έκδοση του βιβλίου “Οράματα και Θάματα”, το 1983, η έως τότε παραδεδεγμένη δημόσια εικόνα του Μακρυγιάννη τέθηκε υπό διερεύνηση. Με το που κυκλοφόρησε αυτό το “νέο” έργο τού “πατριδοφύλακα” στρατηγού, ξεκίνησε η συζήτηση για τη σημασία και το βάρος που έχει ή που θα μπορούσε να έχει τούτη η νέα μαρτυρία στην εθνική μας αυτογνωσία αλλά και στα ιστοριογραφικά μας δρώμενα. Θα περιοριστώ στο δεύτερο. Το άγνωστο, μέχρι τότε, γραπτό τού Μακρυγιάννη ήρθε να ταράξει κατεστημένες βεβαιότητες, να τροφοδοτήσει νέους προβληματισμούς, μα και οξύτατες αντιπαραθέσεις και διαμάχες.»\nΟ ΑΓΑΠΗΜΕΝΟΣ ΜΟΥ ΚΑΘΗΓΗΤΗΣ νεοελληνικής λογοτεχνίας στο Αριστοτέλειο ΠΘ Λίνος Πολίτης, που με αγάπη επιστημονική και υπευθυνότητα φιλολογική παρακολούθησε τη σύνθεση και έκδοση του τόμου «Οράματα και θάματα», στον πρόλογό του (σελ. 7-19) γράφει: «Το καινούργιο έργο του Μακρυγιάννη δεν έχει βέβαια την αξία των “Απομνημονευμάτων” […] Η –ενοχλητική για μας σήμερα– θρησκοληψία του γερασμένου Μακρυγιάννη, είναι ωστόσο πολύ συγκινητική, καθώς βλέπουμε τον γενναίο και άλλοτε αγέρωχο στρατηγό να υποφέρει όσα υποφέρει και να καταφεύγει για ανακούφιση στις μετάνοιες και στις προσευχές.» Ο Λίνος Πολίτης αναφέρεται στον διάλογο του Βλαχογιάννη με τον Θεοτοκά, συνεχίζοντας: «Αλλά ο Θεοτοκάς προσθέτει: “Συμπεραίνω πως η μυστικιστική αυτή εξομολόγηση μπορεί να είναι κάτι καταπληκτικά ενδιαφέρον, ένα από τα γνήσια διαμάντια του νεοελληνικού λόγου. Ο Βλαχογιάννης με το πνεύμα της εποχής του, δεν μπορούσε ίσως να συλλάβει όλη την ψυχολογική και λογοτεχνική σημασία ενός τέτοιου «τρελού» έργου. Εμείς όμως, που τόσο ασχοληθήκαμε και εξοικειωθήκαμε με το στοιχείο «όνειρο», είναι πιθανό να βρούμε σ’ αυτό το τετράδιο σελίδες συναρπαστικές”.»\nΚαι ο Λίνος Πολίτης καταλήγει: «(“Τα Οράματα και θάματα”) το βέβαιο είναι ότι αποτελούν τη συγκινητική αποκάλυψη μιας ταλαιπωρημένης και δυστυχισμένης ψυχής.» Προσωπικά, ασχολούμενος με τον στρατηγό Μακρυγιάννη και τα δύο έργα του, πήρα βοήθεια από το Αφιέρωμα στον Μακρυγιάννη του περιοδικού Διαβάζω, τ. 101/5.9.84 που περιέχει πολύ σημαντικά άρθρα που είναι κυρίως προσανατολισμένα στο νέο έργο του Μακρυγιάννη.\nΗ ΘΕΣΗ και το συμπέρασμά μας είναι ότι οφείλουμε να δούμε τον Μακρυγιάννη από την αρχή. Ως φορέα του νεοελληνικού πολιτισμού και της νεοελληνικής ταυτότητας. «Από το λαϊκό πανεπιστήμιο του Γένους βγήκαν ο Μακρυγιάννης και ο Θεόφιλος» γράφει ο Νίκος Ματσούκας, («Ελληνορθόδοξη Παράδοση και Δυτικός Πολιτισμός», 1985). Θα κερδίσουμε αν δούμε το Αναλυτικό Πρόγραμμα Σπουδών αυτού του Πανεπιστημίου…\n*Ο Θανάσης Μουσόπουλος είναι φιλόλογος, συγγραφέας και ποιητής\nΗ ολέθρια απουσία αποτρεπτικής ισχύος: «Διπλωματία χωρίς όπλα είναι σαν μουσική χωρίς όργανα»\nΜπορούν να διορθωθούν οι «εξομολογήσεις»-γκάφες : Όμηροι των ταμπελών, του δογματισμού και των ανέξοδων συνθημάτων


Βέλγιο: Ορκίστηκε η πρώτη τρανσέξουαλ πρωθυπουργός - Δέχθηκε επίθεση από ακροδεξιό βουλευτή\nEπίθεση από έναν ακροδεξιό βουλευτή δέχθηκε η Πέτρα Ντε Σάτερ, η πρώτη τρανσέξουαλ πολιτικός που έλαβε υψηλό αξίωμα στο Βέλγιο λίγες ημέρες μετά την ορκωμοσία της ως αναπληρώτρια πρωθυπουργός.\nΗ 57χρονη βουλευτής του Green Party ορκίστηκε ως μέλος της νέας κυβέρνησης του Βελγίου, το Σάββατο. Τη χαρά της μοιράστηκε μέσα από τα social media, στέλνοντας ένα δυνατό μήνυμα. «Περήφανη που στο Βέλγιο και στο μεγαλύτερο μέρος της ΕΕ η ταυτότητα του φύλου σας δεν σας προσδιορίζει ως άτομο και δεν αποτελεί ζήτημα».\nΕπίθεση από ακροδεξιό βουλευτή - Θέλει να καταστρέψει το δυτικό μας πολιτισμό, ανέφερε ο ίδιος\nΔεν πέρασαν παρά μονάχα λίγα 24ωρα από τη σπουδαία αυτή στιγμή, όταν η Βελγίδα πολιτικός έγινε στόχος διαδικτυακής επίθεσης από έναν πολιτικό του Κοινοβουλίου, από την περιοχή της Φλάνδρας.\nΟ Μπαρτ Κλάες, του ακροδεξιού, εθνικιστικού κόμματος Flemish Interest, κατηγόρησε την αναπληρώτρια πρωθυπουργό, η οποία γεννήθηκε άνδρας και άλλαξε φύλο στα 40 της, ότι θέλει «να καταστρέψει και να αντικαταστήσει όλους τους ακρογωνιαίους λίθους του δυτικού μας πολιτισμού». Πρόσθεσε, δε, ότι η Σάτερ αποτελεί «προσωποποίηση του πολιτιστικού μαρξισμού».\nΦυσικά, οι δηλώσεις του Κλάες δεν έμειναν αναπάντητες. Συνάδελφοι πολιτικοί της Σάτερ δημιούργησαν «ασπίδα» και καταδίκασαν τα όσα ειπώθηκαν. «Εξαιρετικά κατακριτέα», χαρακτήρισε τα σχόλια η Liesbeth Homans από το φλαμανδικό Κοινοβούλιο, ενώ ο Björn Rzoska σχολίασε ότι ο ακροδεξιός πολιτικός επιχείρησε να παρουσιάσει τη Σάτερ ως μη «κανονικό» άνθρωπο.\nΠοια είναι η Πέτρα Ντε Σάτερ\nΗ Πέτρα Ντε Σάτερ ήταν καθηγήτρια ειδικευμένη στη γυναικολογία και τη γονιμότητα, προτού γίνει μέλος του Ευρωπαϊκού Κοινοβουλίου, πέρυσι. Υπηρέτησε επίσης ως υπουργός Δημόσιας Διοίκησης και Δημόσιων Επιχειρήσεων και ως γερουσιαστής του Green Party στη Βουλή του Βελγίου για πέντε χρόνια, από το 2014. Τώρα είναι μία από τους επτά αναπληρωτές πρωθυπουργούς στην κυβέρνηση συνασπισμού του Βελγίου, το οποίο έληξε ένα πολιτικό αδιέξοδο 16 μηνών.\nΗ Ντε Σάτερ, σε συνέντευξή της στη δική της ιστοσελίδα, είχε περιγράψει ότι μεγάλωσε ως ένα ντροπαλό παιδί, που αισθανόταν απομονωμένο επειδή ήξερε ότι ήταν διαφορετική, αλλά δεν είχε το λεξιλόγιο για να καθορίσει τα συναισθήματά της. Αυτό, σύμφωνα με την ίδια, την οδήγησε στο bullying και την απομόνωση. Ωστόσο, πέρασε χρόνο με τα βιβλία της, κάτι που τη βοήθησε να πετύχει ακαδημαϊκά και να χαράξει τον δρόμο της στην Ιατρική.\nΗ εργασία στον τομέα της αναπαραγωγής ήταν από μόνη της πολιτική, είπε η Βελγίδα πολιτικός, οπότε η μετακίνησή της στην πολιτική ήταν φυσική. Η Ντε Σάτερ είχε μιλήσει και για μια εποχή που η προσωπική της ζωή ήταν θέμα πολιτικής συζήτησης, λέγοντας ότι οι άνθρωποι που δημιουργούν ένα στερεότυπο για εκείνη και συνδυάζουν τη ζωή της με τα πολιτικά ζητήματα την απογοητεύουν. «Είμαι θυμωμένη; Είμαι πολύ θυμωμένη. Αλλά η τέχνη είναι να διοχετεύουμε τον θυμό σε δράση, αλλιώς θα γίνεις θυμωμένος, λυπημένος ή ακόμη και καταθλιπτικός άνθρωπος», είπε.\n«Δεν χρειάζεται να είσαι το αντικείμενο του θυμού σου. Το να είσαι θυμωμένος στην πολιτική σημαίνει να παλεύεις για τον καλό σκοπό», συμπλήρωσε. Η Ντε Σάτερ πρόσθεσε ότι είναι τυχερή σε σύγκριση με πολλά άλλα μέλη της κοινότητας τρανσέξουαλ στο ότι είναι αποδεκτή στην επαγγελματική της ζωή και έχει έναν αγαπημένο σύντροφο.\nΛΟΑΤΚΙ και πολιτική\nΜε τα δικαιώματα LGBTQ να γίνονται πιο αποδεκτά παγκοσμίως, οι ομοφυλόφιλοι και οι τρανσέξουαλ πολιτικοί έχουν αποκτήσει μεγαλύτερη «προβολή» σε ορισμένες χώρες τα τελευταία χρόνια, με την Pauline Ngarmpring να γίνεται η πρώτη υποψήφια για την πρωθυπουργία της Ταϊλάνδης πέρυσι.\nΠαράλληλα, στις Ηνωμένες Πολιτείες, περισσότεροι από 880 υποψήφιοι από την LGBTQ κοινότητα εμφανίστηκαν ή θα εμφανιστούν σε ψηφοφορίες σε ολόκληρη τη χώρα φέτος, αριθμός σχεδόν διπλάσιος από αυτόν του 2018, σύμφωνα με το LGBTQ Victory Institute, το οποίο υποστηρίζει αυτούς τους υποψηφίους.\nΟμάδες δικαιωμάτων LGBTQ χαιρέτισαν τον διορισμό ως ένα σημαντικό βήμα για τους trans πολιτικούς. «Είμαστε χαρούμενοι που ένα μέλος της τρανς κοινότητας έχει διοριστεί σε αυτό το ανώτερο πολιτικό αξίωμα», δήλωσε ο Matt Beard, εκτελεστικός διευθυντής της διεθνούς ομάδας υπεράσπισης All Out, στο Thomson Reuters Foundation. «Ο διορισμός της Πέτρα είναι μια πρόσκληση και έμπνευση για κυβερνήσεις σε όλο τον κόσμο για την αύξηση της εκπροσώπησης σε ανώτερες θέσεις», τόνισε.


Μάχες για Τσατσάι και Ξυλούδη στην Σουηδία - Fightsports.gr\nMuay Thai 09/09/2019\nΜάχες για Τσατσάι και Ξυλούδη στην Σουηδία\nΔημοσίευση: 09/09/2019 11:59\nΟι αθλητές του White Tiger ταξιδεύουν στην Σουηδία για τους επόμενους αγώνες τους με την βοήθεια της Μαρίας Πανταζή. Αναλυτικά η ανακοίνωση:\n«Νέα πρόκληση για τους αθλητές του White Tiger στην Σουηδία. Ο Χρήστος Τσατσάι και η Έφη Ξυλούδη ήταν οι επιλογές της Iron Barbie για την διοργάνωση West Coast Battle 11 που θα λάβει χώρα στις 28 Σεπτεμβρίου στην βόρεια Σουηδία.\nΗ Μαρία Πανταζή έχει χρόνια συνεργασία με τους διοργανωτές Pelle Banghall και Tille Vaitsis , όπου τις προηγούμενες χρονιές είχαν αγωνιστεί αθλητές του Πλιάκου, Θεοδούλου, Λάμπρου και Πρεντουλή.\nΦέτος τα ελληνικά χρώματα θα τα εκπροσωπήσουν οι πρωταθλητές του Ηλία Λάμπρου όπου θα αγωνιστούν με τους Σουηδούς πρωταθλητές .Η κάρτα της βραδιάς περιλαμβάνει 17 αγώνες ενώ ο Τσατσάι και η Ξυλουδη θα αγωνιστούν στο main event της βραδιάς σε αγώνες 3×3 με full Muay thai κανόνες.\nΗ ζύγιση θα πραγματοποιηθεί μια μέρα νωρίτερα (27/9/2019) ενώ ο αγώνας θα μεταδοθεί με live streaming μέσω τοπικού φορέα. Μείνετε συντονισμένοι για το link των αγώνων. Καλή επιτυχία στους αθλητές μας».\nTags: Muay Thai, Αγώνες


Food and Beverage - Gr: ::green business news: Δέκα ευρωπαϊκές εταιρίες συμπεριλήφθηκαν στον κατάλογο υποψηφιοτήτων για τα Ευρωπαϊκά Βραβεία Επιχειρήσεων για το Περιβάλλον.\n::green business news: Δέκα ευρωπαϊκές εταιρίες συμπεριλήφθηκαν στον κατάλογο υποψηφιοτήτων για τα Ευρωπαϊκά Βραβεία Επιχειρήσεων για το Περιβάλλον.\nΟι τελικοί υποψήφιοι αντιπροσωπεύουν εταιρίες από την Αυστρία, το Βέλγιο, τη Γερμανία, την Ελλάδα, την Ισπανία, την Τουρκία και το Ηνωμένο Βασίλειο. Τα βραβεία, που απονέμονται από την Ευρωπαϊκή Επιτροπή κάθε δύο χρόνια, βραβεύουν Ευρωπαϊκές εταιρίες που έχουν κάνει εξαιρετική συνεισφορά στην αειφόρο ανάπτυξη σε τέσσερις κατηγορίες - διαχείρισης, προϊόντων, διαδικασιών, και η διεθνής συνεργασία.\nΟι τέσσερις νικητές θα ανακοινωθούν σε ειδική τελετή στις 2 Ιουνίου 2010 κατά τη διάρκεια της Πράσινης Εβδομάδας, το μεγάλο ετήσιο περιβαλλοντικό συνέδριο της Επιτροπής στις Βρυξέλλες. Τα βραβεία πηγαίνουν σε εταιρείες που δίνουν το έναυσμα για οικονομική ανάπτυξη, συμβάλλοντας στην καινοτομία και την ανταγωνιστικότητα, καθώς επίσης και στην ταυτόχρονη προστασία του περιβάλλοντος.\nΑνάμεσα στους τελικούς υποψήφιους βρίσκεται και η Ελληνική εταιρία Frigoglass Saic, για ένα νέο ενεργειακά αποδοτικό σύστημα ψύξης, στην κατηγορία Προϊόν για την Αειφόρο Ανάπτυξη. Η Ευρωπαϊκή Επιτροπή ξεκίνησε τα Ευρωπαϊκά Βραβεία Επιχειρήσεων για το Περιβάλλον (EBΕΠ) το 1987, για να αναγνωρίσει, να ανταμείψει και να προωθήσει τα επιτεύγματα των εταιριών που καινοτομούν σε φιλικές προς το περιβάλλον πολιτικές και προϊόντα.\nΤα EBΕΠ καλύπτουν τέσσερις διαφορετικές κατηγορίες: πρακτικές διαχείρισης, προϊόντα, διαδικασίες και διεθνής δραστηριότητες συνεργασίας που συμβάλλουν στην οικονομική και κοινωνική ανάπτυξη χωρίς να βλάπτουν το περιβάλλον. Παρά το σημερινό οικονομικό κλίμα, υποβλήθηκε εξαιρετικά υψηλός αριθμός συμμετοχών για τα βραβεία του 2010, με 141 συμμετοχές από εξέχουσες εταιρίες σε όλη την Ευρώπη – αύξηση από τις 125 του 2008. Ο διαγωνισμός είναι ανοιχτός σε κάθε επιχείρηση, ανεξαρτήτως μεγέθους, από κράτη μέλη της ΕΕ και τις υποψήφιες χώρες. Όλες οι συμμετοχές είναι φιναλίστ εθνικών διαγωνισμών τους - μια ουσιαστική προϋπόθεση για τη συμμετοχή σε επίπεδο ΕΕ, καθώς μόνο οι καλύτερες εταιρείες από την ΕΕ και τις υποψήφιες χώρες μπορούν να υποβάλουν αίτηση. Αυτό σημαίνει ότι οι εταιρείες στις οποίες απονέμεται το Ευρωπαϊκό Βραβείο είναι "οι καλύτερες των καλυτέρων": οι πιο διορατικές, υπεύθυνες και καινοτόμες σε όλη την Ευρώπη.


Edmodo | Ταξίδια γνώσης και εμπειρίας\nΗ πλατφόρμα Edmodo είναι ένας ασφαλής διαδικτυακός χώρος όπου οι μαθητές μπορούν με τη χρήση του ατομικού τους κωδικού να εισέρχονται και να κάνουν εργασίες σε μαθήματα που έχει αναρτήσει η δασκάλα τους. Επίσης οι γονείς μπορούν να εισέρχονται και οι ίδιοι και να παρακολουθούν την πρόοδο των παιδιών τους με τη χρήση κωδικού που θα τους δώσουν τα παιδιά τους.\nΟδηγίες για την είσοδό σας στο Edmodo της τάξης μας\nΑρχικά για να μπείτε στη σελίδα πατήστε τον παρακάτω σύνδεσμο: Edmodo\nΚατόπιν επιλέξτε το κουμπί «I’m a student». Θα εμφανιστεί η παρακάτω οθόνη: στην οποία πρέπει να συμπληρώσετε τα στοιχεία σας. Μπορείτε αντί για το όνομά σας να χρησιμοποιήστε ψευδώνυμο αν και μόνο οι συμμαθητές σας και η δασκάλα σας θα μπορεί να το δει. Για να εγγραφείτε σε ένα μάθημα θσ πρέπει να γνωρίζετε τον κωδικό της ομάδας του μαθήματος τον οποίο θα σας δώσει η δασκάλα σας και είναι διαφορετικός για κάθε μάθημα.\nΑν έχετε κάνει ήδη εγγραφή μπορείτε να πατήσετε κατευθείαν το κουμπί «Login» και να δώσετε το όνομα χρήστη και τον κωδικό σας. Μην ξεχάσετε να δώσετε έναν κωδικό που θα θυμάστε, διαφορετικά θα πρέπει να ξανακάνετε εγγραφή.\nΓια να εγγραφείτε σε ένα καινούργιο μάθημα και ενώ ήδη έχετε δημιουργήσει λογαριασμό πρέπει να κάνετε τα εξής: Αρχικά κάνετε «Login» και στη συνέχεια στην αριστερή πλευρά της οθόνης στις «Ομάδες» επιλέξτε το κουμπί «Join a group». Θα σας ζητήσει να βάλετε τον κωδικό της ομάδας, αυτόν που σας έχει δώσει η δασκάλα σας για το καινούργιο μάθημα, και στη συνέχεια το καινούργιο αυτό μάθημα εμφανίζεται στην οθόνη σας. Με αυτόν τον τρόπο μπορείτε να βλέπετε όλα τα μαθήματα, για τα οποία έχει αναρτηθεί υλικό, σε μια οθόνη.\nΑπο τη στιγμή που θα μπείτε στη σελίδα με τα μαθήματα μπορείτε να δείτε το υλικό που έχει αναρτήσει η δασκάλα σας και να συμπληρώσετε τις εργασίες που σας έχουν ανατεθεί, να δείτε βίντεο ή να σχολιάσετε. Τα σχόλιά σας θα μπορούν να τα δουν και οι συμμαθητές σας. Επίσης μπορείτε να ανεβάσετε και εσείς βίντεο ή να αντιγράψετε συνδέσμους με ενδιαφέρον υλικό εμπλουτίζοντας έτσι το μάθημα.\nΣτο youtube και στη σελίδα του Edmodo υπάρχουν βίντεο που μπορούν να σας δείξουν πώς λειτουργεί το Edmodo αλλά είναι μόνο στα Αγγλικά. Βέβαια μπορείτε από τις ρυμίσεις του βίντεο να επιλέξετε αυτόματη μετάφραση στα Ελληνικά η οποία δεν είναι πάντα πιστή αλλά μπορεί να σας βοηθήσει να καταλάβετε μερικά πράγματα ή να θυμηθείτε κάτι που δείξαμε στην τάξη και το ξεχάσατε. Για παράδειγμα μπορείτε να δείτε το παρακάτω βίντεο:\nΑν είστε γονιός μπορείτε και εσείς να μπείτε στο Edmodo με τον ίδιο τρόπο πατώντας όμως το κουμπί «I’m a parent» και δίνοντας τον κωδικό γονέα ή «Parent code» που θα σας δώσει το παιδί σας. Ο κωδικός αυτός βρίσκεται στο τελευταίο αριστερό πλαίσιο κάθε μαθήματος που είναι εγγεγραμένο το παιδί σας. Μπαίνοντας στη σελίδα του Edmodo θα μπορείτε να δείτε το αναρτημένο υλικό καθώς και τη δραστηριότητα του παιδιού σας.\nΓια όποιες απορίες, μη διστάσετε να με ρωτήσετε ή να γράψετε ένα σχόλιο εδώ στο blog και εγώ θα σας απαντήσω


a-sports.gr :: Ντεσάμπ: «Βγάζω το καπέλο στους παίκτες μου…»\nΜουντιάλ | Τετάρτη 11 Ιουλίου 2018 - 01:11\nΝτεσάμπ: «Βγάζω το καπέλο στους παίκτες μου…»\nΟ τεχνικός της Εθνικής Γαλλίας θα είναι στον τελικό του Μουντιάλ αλλά ακόμη δεν έχει ξεχάσει το Εuro 2016\nΗ Γαλλία προκρίθηκε στον τελικό του Παγκοσμίου Κυπέλλου στη Ρωσία, αλλά ο Ντιντιέ Ντεσάμπ δεν έχει ξεχάσει ακόμα τον τελικό του Euro 2016 όπου έχασε από την Πορτογαλία, το τρόπαιο.\n«Τον τελικό πριν από δύο χρόνια στο Euro 2016 δεν τον έχω χωνέψει ακόμα, οπότε θα δούμε αύριο ποιος θα είναι στον τελικό» τόνισε ο τεχνικός της Εθνικής Γαλλίας που είχε μόνο καλά λόγια για τους ποδοσφαιριστές του.\n«Είναι κάτι εκπληκτικό. Είμαι πολύ χαρούμενος για τους παίκτες μου, που είναι νεαροί, αλλά έχουν προσωπικότητα, χαρακτήρα. Ήταν δύσκολο απόψε απέναντι σε μία πολύ καλή ομάδα όπως το Βέλγιο, όμως το γκολ μας έκανε καλό. Σκόραρε ένας αμυντικός μας» είπε και πρόσθεσε: «Έπρεπε να δουλέψουμε όλοι αμυντικά. Θα μπορούσαμε να είχαμε εκμεταλλευτεί λίγο περισσότερο τα μειονεκτήματά τους στον αγώνα. Όμως, βγάζω το καπέλο σε όλους τους παίκτες και όλο το επιτελείο».\nΟ Γάλλος τεχνικός, όπως είπε, αισθάνεται υπερήφανος. «Αισθάνομαι υπερηφάνεια για την ομάδα. Είμαστε 49 μέρες μαζί, πολλά πράγματα συνέβησαν που είναι δύσκολα, όμως έτσι είναι η ζωή στις αποστολές. Και προσθέτω όλο το επιτελείο, που είναι 20 άτομα, όλοι το αξίζουν. Τα παιχνίδια ανήκουν στους παίκτες κι αν είμαστε στον τελικό του Παγκοσμίου Κυπέλλου, είναι χάρη σ' αυτούς που ήταν στον αγωνιστικό χώρο».


η SARLIS CONTAINER SERVICES και τα πλοία της\nΘέμα: η SARLIS CONTAINER SERVICES και τα πλοία της\n23-04-2020, 12:25 #1\nΞεκινάω ένα θέμα για μια από τις αγαπημένες μου εταιρείες την SARLIS CONTAINER SERVICES. Εταιρεία πρωτοπόρα που από νωρίς ασχολήθηκε με τα container. Η εταιρεία ξεκίνησε το 1951 από το Χρήστο Μιχαήλ Σαρλή μαζί με τους Πατρινούς Δημήτριο Ν. Αγγελόπουλο και Ιωάννη Τοπάλη, αρχικά με τα πλοία ΠΛΩΤΑΡΧΗΣ ΜΠΛΕΣΣΑΣ και ΑΡΙΣΤΟΔΗΜΟΣ και στη συνέχεια με άλλα μικρά φορτηγά τα οποία στην πλειοψηφία τους τα νηολογούσαν στην Πάτρα. Το αρχικό όνομα της εταιρεία ήταν Χρήστος Μ. Σαρλής & Σία. Το 1964 άρχισαν να χρησιμοποιούν το αρχικό ΠΕΛ- (από τον Πέλοπα) για την ονομασία των πλοίων τους. Το 1976 στη εταιρεία μπαίνει ο γιος του Χρήστου Σαρλή, ο Μιχαήλ Χρήστου Σαρλής και ξεκινάει η ενασχόληση της εταιρείας με τα container, αρχικά με ναυλώσεις και από το 1985 και μετά με δικά τους κοντεϊνεράδικα με πρώτο το PELTAINER. Το 1986 δημιουργήθηκε η Sarlis Container Services SA για να αναλάβει τα κοντέινερ και η εταιρεία αναπτύχθηκε σε όλη τη Μεσόγειο. Λειτούργησε μέχρι και το 2006 όταν και ανέστειλε τη λειτουργία της.\nΚαι η λίστα με τα πλοία της εταιρείας σε pdf και xls.\nEυχαριστούμε για την πολύ ωραία δουλειά φίλε Νεκτάριε.\nΓια το ΠΛ. ΜΠΛΕΣΣΑΣ και το Σ/ΧΗΣ ΔΑΒΑΚΗΣ έχουμε ήδη θέμα εδώ.\nΓια το ΑΡΙΣΤΟΔΗΜΟΣ έχουμε εδώ.\nΓια το ΙΛΟΝΑ έχω τα παρακάτω:\nΝαυπηγήθηκε το 1949 στο Kalmar της Σουηδίας ως μότορσιπ FENIX (606 κ.ο.χ., 800 τόνοι, 52,4 x8,7 μ.) για Σουηδούς. Το 1954 πουλήθηκε σε Άγγλους και μετονομάστηκε σε STELLAMARY.\nilona as stella mary.jpg\nΤο 1961 αγοράστηκε από το Χρ. Σαρλή και νηολογήθηκε στην Πάτρα (α/α 25) ως ΙΛΟΝΑ. Το 1971 πουλήθηκε στον Ν. Μανώλη & Σία. Στις 26 Ιουλίου 1971 ανατράπηκε στο λιμάνι του Ναυπλίου εξαιτίας σφάλματος κατά τη φόρτωση.\nΑνελκύστηκε το Σεπτέμβριο, επισκευάστηκε και μετονομάστηκε σε ΑΡΓΥΡΩ Μ. Το 1981 πουλήθηκε στον Α. Ανδρία & Σία, μετανηολογήθηκε στη Θεσσαλονίκη (α/α 149) και μετονομάστηκε σε ΜΥΡΤΩ. Διαλύθηκετο 1986 στηνΕλευσίνα.\n23-04-2020, 17:29 #3\nPELAT (IMO 8201624).\nΚοντεϊνεράδικο τύπου Mercur II.\nIce strengthened, 1 decks, 5 holds, 20 hatches, 1438 TEU.\nΜηχανή : Oil 2SA 9 cyl. 21290 BHP (B&W - 9DKRN80/160-4, κατασκευής Bryansk Engine Works), 20 κόμβοι.\nΚατασκευάστηκε το 1982 στην (τότε) Ανατολική Γερμανία, στο ναυπηγείο Veb. Warnowwerft του Warnemunde με αριθμό κατασκευής 471 με σημαία Σοβιετικής Ένωσης και όνομα KAPITAN GAVRILOV. Αρχικές διαστάσεις 173,9 m X 25,46 m, 17720 gt. Το 1989 επιμηκύνεται με νέες διαστάσεις 203,03 m X 25,46 m, 21586 gt. Το 1995 περνάει στην εταιρεία Andrenal Shipping Co Ltd της Κύπρου, μετονομάζεται σε LISBOA και νηολογείται στη Λεμεσσό με αριθμό 710580 και ΔΔΣ P3QX6. Το 1997 μετονομάζεται σε SEA-LAND CANADA, το 1999 σε P&O NEDLLOYD OTTAWA, ενώ το 2000 επανέρχεται στο όνομα LISBOA, πάντα με ίδια πλοιοκτήτρια εταιρεία και νηολόγιο. Το 2002 περνάει στην εταιρεία του Σαρλή και μετονομάζεται σε PELAT κρατώντας το ίδιο νηολόγιο, ενω η πλοιοκτήτρια εταιρεία αλλάζει σε Pelat Navigation Ltd, Limassol. Το 2004 πωλείται στην MSC και μετονομάζεται σε MSC IRIS με σημαία και νηολόγιο Παναμά και ΔΔΣ H3JN, όνομα που φέρει έως και σήμερα. Είναι ακόμα ενεργό.\nΑπό το 1995 και έως και το 2002 με πλοιοκτήτρια εταιρεία την Andrenal Shipping Co, Cyprus όπως ανέφερα παραπάνω, το Greek Shipping Directory αναφέρει ότι ήταν Ελληνόκτητο. Θα το ψάξω παραπάνω μήπως βρούμε περισσότερες πληροφορίες.\nΑπό το Νοέμβριο του 2019 φάνεται να έχει περάσει ξανά σε Έλληνική πλοιοκτησία (Niki Shipping Co SA - NSM Iris Shipping Co Ltd με έδρα την Αθήνα).\nΚαι μια φωτογραφία του σαν PELAT από τον καλό μας φίλο Malcolm Cranfield αναχωρώντας από τη Μασσαλία στις 16-3-2003.\nPELAT sailing Marseille 16.3.2003 Malcolm Cranfield.jpg\n23-04-2020, 18:23 #4\nPELINEO (IMO 8201648).\nΚατασκευάστηκε το 1982 στην (τότε) Ανατολική Γερμανία, στο ναυπηγείο Veb. Warnowwerft του Warnemunde με αριθμό κατασκευής 473 με σημαία Σοβιετικής Ένωσης και όνομα KAPITAN KOZLOVSKIY. Αρχικές διαστάσεις 173,9 m X 25,46 m, 17720 gt. Το 1989 επιμηκύνεται με νέες διαστάσεις 203,03 m X 25,46 m, 21586 gt. Το 1995 πωλείται και μετονομάζεται σε CGM LE CAP ενώ την ίδια χρονιά περνάει στα χέρια της Selector Shipping Co, Cyprus και μετονομάζεται σε MIDEN AGAN με νηολόγιο Λεμεσσού 710582 και ΔΔΣ P3MT6. Το 1997 μετονομάζεται σε MAERSK TORONTO ενώ το 2000 επανέρχεται στο όνομα MIDEN AGAN πάντα με ίδια εταιρεία και νηολόγιο. To 2002 περνάει στα χέρια της εταιρείας Σαρλή κει μετονομάζεται σε PELINEO με νέα πλοικτήτρια εταιρεία την Pelineo Navigation Ltd, Limassol και ίδιο νηολόγιο με πριν. Το 2004 πωλείται στην MSC και μετονομάζεται σε MSC EYRA με νηολόγιο και σημαία Παναμά και ΔΔΣ H3FW, όνομα που φέρει έως και σήμερα. Είναι ακόμα ενεργό.\nΑπό το 1995 και έως και το 2002 με πλοιοκτήτρια εταιρεία την Selector Shipping Co, Cyprus όπως ανέφερα παραπάνω, το Greek Shipping Directory αναφέρει ότι ήταν Ελληνόκτητο. Θα το ψάξω παραπάνω μήπως βρούμε περισσότερες πληροφορίες.\nΚαι μια φωτογραφία του σαν PELINEO από τον καλό μας φίλο Malcolm Cranfield σε άφιξη στη Μασσαλία στις 1-12-2002.\nPELINEO arriving Marseille 1.12.02 Malcolm Cranfield.jpg\n23-04-2020, 19:09 #5\nΟκτώβριος 1996 διπλωματούχος Γ',πρώτη ναυτολόγηση στο PELCHASER ως Υποπλοίαρχος 6ωρίες βάρδιες με τον Καπετάνιο,εγώ έκανα 24-06.....αχ βαχ ! Υπερήφανος λόγω του ότι ο πατέρας μου είχε καπετανέψει επί σειρά ετών σε διάφορα πλοία τους και εκεί τελείωσε και την καριέρα του στο PELTI..... Αρχικαπετάνιος ο Δημήτρης Κατσιάπης (rip και αυτός ! και ο πατέρας μου ! και φυσικά και η εταιρεία !!!)\n24-04-2020, 08:52 #6\nMSC PROVENCE IMO 7614381\nMSC PROVENCE EX MOR CANADA IMO 7614381 Κοντεινεραδικο. Κατασκευη το 1979 GROSS 17304 DW 14520 TONS.\nMSC PROVENCE IMO 7614381.jpg MSC PROVENCE MOR CANADA 7614381.jpg MOR CANADA\nMSC ERMINIA 7614381.jpg MSC ERMINIA NIKOLAY GOLOVANOV 7614381.jpg NIKOLAY GOLOVANOV shipspotting\nΤελευταία επεξεργασία από το χρήστη dionisos : 24-04-2020 στις 09:07\n24-04-2020, 08:58 #7\nPELAMBER IMO 7804510\nPELAMBER IMO 7804510 Κοντεινεραδικο Κατασκευστηκε το 1979 GROSS 11138 DW 9002 TONS\nPELAMBER IMO 7804510.jpg PELAMBER shipspotting του φιλου FITZPATRICK FENICIA EXPRESS.jpg FENICIA EXPRESS\nΤελευταία επεξεργασία από το χρήστη dionisos : 24-04-2020 στις 09:03\n24-04-2020, 09:27 #8\nDAUPHINE IMO 6605101\nDAUPHINE EX BALTIC VANGUARD IMO 6605101. Κατασκευη το 1966 στο SUNDERLAND GROSS 3005 DW 3958 TONS. Μηχανη ΜΑΝ Ταχυτης 14.75 Κομβοι. Εγινε μετασκευη σε Κοντεινεραδικο το 1977 ως CORTES. Μετονομαστηκε LADY M.A.CROSBIE GROSS 3864 DW 4826 TONS.\nΣυνημμένο Αρχείο 197155 BALTIC VANGUARDΣυνημμένο Αρχείο 197156 LADY M.A.CROSBIE shipspotting\n24-04-2020, 09:39 #9\nCGM ST.LAURENT IMO 7804508\nCGM ST.LAURENT EX LEVANTE EXPRESS IMO 7804508. Κατασκευαστηκε το 1978 στην Ιαπωνια. GROSS 11138 DW 8979 TONS.\nCGM ST.LAURENT IMO 7804508.jpg CGM ST.LAURENT shipspotting CGM ST.LAURENT.jpg ως LEVANTE EXPRESS\nLEVANTE EXPRESS IMO 7804508.jpg (45,6 KB, 15 εμφανίσεις)\nPELAMBER IMO 8203660\nPELAMBER IMO 8203660 Κατασκευαστηκε το 1982 GROSS 5424 DW7782 TONS ΜΗΚΟΣ 106ΜΕΤΡΑ ΠΛΑΤΟΣ 19 ΜΕΤΡΑ ΒΥΘΙΣΜΑ 4.5 ΜΕΤΡΑ.\nPELAMBER IMO 8203660.jpg PELAMBERBAKKAFOSS IMO 8203660.jpg BAKKAFOSS shipspotting\nΣυνεχιζει να ταξιδευει ως AFRICA B..jpg AFRICA B. shipspotting


Άφησε την έγκυο ερωμένη του για να μην διαλύσει τον γάμο του. Μια μέρα όμως - DESTORA\nΆφησε την έγκυο ερωμένη του για να μην διαλύσει τον γάμο του. Μια μέρα όμως\n‘Περίεργο…Για να την δω.’\nΤο μόνο που έγραφε ήταν: ‘Σπαγγέτι, σπαγγέτι, σπαγγέτι, σπαγγέτι, σπαγγέτι. Τρία με κεφτεδάκια και δύο χωρίς. Σε παρακαλώ, στείλε και άλλη σάλτσα…’\nPrevious article 12 ερωτήσεις για τα δικαιώματά μας στις παραλίες.\nNext article 20 παράξενα αντικείμενα που έχουν βρεθεί μέσα σε… πισινούς!\n12 ερωτήσεις για τα δικαιώματά μας στις παραλίες.\t20 παράξενα αντικείμενα που έχουν βρεθεί μέσα σε… πισινούς!\tΠρόσφατα Άρθρα15 σοφά αποφθέγματα του Σωκράτη που αξίζει να διαβάσετεΜάρτιος 29, 20178 Καθημερινές Συνήθειες των Πλούσιων & Πετυχημένων Ανθρώπων που ΠΡΕΠΕΙ να Υιοθετήσεις στη Ζωή σου. Η 4η είναι Χρυσός!Μάρτιος 26, 2017Στην κιβωτό του Νώε…Μάρτιος 25, 201715 γεγονότα που είναι δύσκολο κανείς να τα πιστέψει πως είναι αλήθεια.Μάρτιος 25, 2017Μην το χάσετε!\t15 σοφά αποφθέγματα του Σωκράτη που αξίζει να διαβάσετε\tΠρόσφατα άρθρα\t15 σοφά αποφθέγματα του Σωκράτη που αξίζει να διαβάσετε


Νόμισμα - €\n$ - δολάριο € - ευρώ\nΓενόσημο Δοκιμαστικό Πακέτο\nHome » Εμπιστευτικότητα\nΕίμαστε αφοσιωμένοι στην προστασία και σεβασμό των προσωπικών σας δεδομένων, καθώς και στη χρήση της τελευταίας τεχνολογίας για να εξασφαλίσουμε τη διαδικτυακή σας ασφάλεια. Προτού χρησιμοποιήσετε συγκεκριμένες περιοχές της ιστοσελίδας αυτής σας ζητούμε να εγγραφείτε και να καταχωρήσετε τα προσωπικά σας στοιχεία.\nΤο RxGreece είναι αφοσιωμένο στην παροχή εύκολης πλοήγησης, προσιτότητας και του υψηλότερου επιπέδου ασφαλείας σχετικά με τη διαδικτυακή σας αγορά φαρμάκων. Αντιλαμβανόμαστε πως η υγεία σας είναι ύψιστης σημασίας και πως τα στοιχεία της ως εκ τούτου πρέπει να διατηρούνται εμπιστευτικά και να φυλάγονται με την πιο αυστηρή εχεμύθεια. Λέγοντάς το αυτό, κατανοούμε ταυτόχρονα τους κινδύνους που συσχετίζονται με τις διαδικτυακές αγορές. Με σκοπό να διατηρήσουμε το υψηλότερο επίπεδο ασφαλείας ανά πάσα στιγμή η ιστοσελίδα μας αξιοποιεί εξειδικευμένη ασφάλεια 128 bit SSL για κρυπτογράφηση των δεδομένων σας.\nΟι πληροφορίες που παρέχετε, συμπεριλαμβανομένων των πληροφοριών ταυτοποίησής σας, δεν θα αποδεσμευτούν ποτέ σε κανένα τρίτο μέρος. Το RxGreece δεν υποστηρίζει τη χρήση ανεπιθύμητης αλληλογραφίας για αποστολή αχρείαστων πληροφοριών και δεν θα χρησιμοποιήσει τα στοιχεία σας για τέτοιο σκοπό. Συνεχίζοντας να χρησιμοποιείτε την ιστοσελίδα αυτή συμφωνείτε με τους όρους αυτής της Δήλωσης Εμπιστευτικότητας.\nCopyright © RxGreece 2019


Χριστόπουλος: "Καλαμάτα, η πιο δημοφιλής ομάδα της Πελοποννήσου" - Messinia Live\nΗ Καλαμάτα προελαύνει στο πρωτάθλημα της Γ’ Εθνικής όντας η μοναδική ομάδα των οκτώ ομίλων που έχει το απόλυτο έως τώρα στις νίκες ενώ αξιοσημείωτο είναι πως δεν έχει δεχθεί ούτε γκολ. Ο αναμορφωτής της “Μαύρης Θύελλας” μιλάει στο Sport24.gr για το όνειρο του, αλλά και όλων φιλάθλων της Καλαμάτας.\nΤο περασμένο καλοκαίρι η είδηση πως ο Γιάννης Χριστόπουλος, προπονητής με παρουσία στην Super League, αποδέχθηκε την πρόταση να αναλάβει την Καλαμάτα και να την οδηγήσει στη Γ΄εθνική έχοντας ένα μακρόπνοο πλάνο που είχε ως στόχο την επιστροφή της ομάδας στη Super League προκάλεσε αίσθηση.\nΠέντε μήνες μετά η “Μαύρη Θύελλα” προελαύνει στο πρωτάθλημα της Γ’ Εθνικής όντας η μοναδική ομάδα των οκτώ ομίλων που έχει το απόλυτο έως τώρα στο πρωτάθλημα και μάλιστα με μηδέν παθητικό έως τώρα. Κάτι που αποτελεί επίδοση ρεκόρ έως τώρα στην κατηγορία.\nΟ Έλληνας τεχνικός παραχώρησε συνέντευξη στο Sport24.gr όπου αναφέρθηκε μεταξύ άλλων στην απόφαση που πήρε με βάση τη λογική αλλά και το συναίσθημα ενώ στέκεται στις αλλαγές που έχουν γίνει φέτος στην ομάδα αλλά και στον κόσμο της Καλαμάτας που θέλει να νοιώθει περήφανος για την ομάδα του τόπου του.\nΟ Χριστόπουλος μιλάει για το όνειρο που έχουν όλοι στην Καλαμάτα, από τα ανίψια του, τον ίδιο αλλά και όλους όσους μένουν στην πόλη της Μεσσηνίας που δεν είναι άλλο από το να επιστρέψει η “Μαύρη Θύελλα” στην Super League.\nO προπονητής της Καλαμάτας αναφέρεται επίσης στο εκπληκτικό έως τώρα ξεκίνημα της ομάδας του αλλά και στην ικανότητα που έχουν οι παίκτες του να καλύπτουν τα κενά που υπάρχουν από αγώνα σε αγώνα και οι νίκες να έρχονται οι μία πίσω από την άλλη.\nΤι είναι αυτό που κάνει έναν προπονητή με εμπειρία στη Super League και σε μια αρκετά καλή ηλικία να αποδέχεται την πρόταση μιας ομάδας Γ’ Εθνικής και να μην περιμένει να δει τι θα γίνει τις πρώτες αγωνιστικές με τις αρκετές αλλαγές στους πάγκους ώστε να εξαντλήσει τις πιθανότητες επιστροφής του στη μεγάλη κατηγορία;\n“Είναι μια ερώτηση που την έχω απαντήσει αρκετές φορές. Ο λόγος που πήρα αυτή την απόφαση στηρίχθηκε στη λογική και το συναίσθημα. Με πλησίασαν δυο άνθρωποι ο Αγαθοκλής Χριστόπουλος και ο Αποστόλης Κουκούτσης και μου πρότειναν ένα τριετές-πενταετές πλάνο με σκοπό να αναμορφώσουμε και να εξυγιάνουμε την ιστορική “Μαύρη Θύελλα”. Η πρόταση αυτή έγινε σε μια στιγμή που ήθελα να να πιάσω κάτι από την αρχή και να το χτίσω.\nΕπίσης σημαντικό ρόλο έπαιξε η χρονική διάρκεια της συνεργασίας γιατί θα μου δινόταν η ευκαιρία να έχω χρόνο ώστε να μπορέσω να δημιουργήσω κάτι.\nΤο συναισθηματικό κομμάτι είναι πως η Καλαμάτα είναι η ομάδα της πόλης μου. Η ομάδα που υπέγραψα το πρώτο μου δελτίο και έπαιξε ποδόσφαιρο. Η πρώτη ομάδα που προπόνησα επαγγελματικά σε επίπεδο ακαδημιών και βέβαια εδώ βρίσκεται η οικογένεια μου, οι φίλοι μου και πολλά κομμάτια από τη ζωή μου. Βλέποντας και τη γενικότερη κατάσταση που επικρατεί στο ποδόσφαιρο μας στις μεγαλύτερες κατηγορίες κατέληξα σε αυτή την απόφαση”.\nΠοιο είναι το όραμα σου για την Καλαμάτα;\n“Όραμα μου είναι η Θύρα 2 του γηπέδου μας, η μαθητική κερκίδα, κάποια στιγμή να γεμίσει με παιδιά. Το πέταλο που βρίσκονται οι οργανωμένοι μας να μην διακρίνεται από τις σημαίες, τα κασκόλ και τα χαρτάκια και ο κάθε Καλαματιανός που θα κυκλοφορεί στο δρόμο σε οποιοδήποτε σημείο του κόσμου να είναι υπερήφανος για το επίπεδο και το ήθος της ομάδας του”.\nΑγωνιστικά μέχρι που θες να δεις την Καλαμάτα να φτάνει;\n“Όσο πιο μακριά γίνεται. Θέλω κάθε φορά να χτίζουμε με σταθερά βήματα κάτι παραπάνω”.\nΑπό την ημέρα που είπες το ναι στην πρόταση της Καλαμάτας έχεις ονειρευτεί την επιστροφή της στη Super League;\n“Αυτό είναι το όνειρο κάθε καλαματιανού, το όνειρο της διοίκησης, των ποδοσφαιριστών μου. Είναι το όνειρο των ανιψιών μου και βέβαια είναι και το δικό μου όνειρο”.\nΑπό τη στιγμή που έγινες προπονητής στην “Μαύρη Θύελλα” έχουμε δει την ομάδα να λειτουργεί σε περισσότερο επαγγελματικά πλαίσια εντός και εκτός ομάδας. Ήταν κάτι που έθεσες σαν όρους πριν αναλάβεις;\n“Δεν μπορείς να απαιτήσεις όταν συζητάς για να αναλάβεις μια ομάδα παρά μόνο να συζητήσεις και να έχεις την αίσθηση ότι σε αυτά που ζητάς θα σου επιτραπούν να τα κάνεις και θα έχεις και τη συμπαράσταση όλης της ομάδας. Από τη πρώτη στιγμή, τις πρώτες συζητήσεις κατάλαβα ότι στόχος όλων και του μεγάλου χρηματοδότη της ομάδας του κ. Χριστόπουλου και του προέδρου του κ. Κουκούτση και όλων των συνεργατών μας είναι η ομάδα να λειτουργεί σε όσο το δυνατόν ποιο επαγγελματικά πλαίσια. Αυτό είναι δύσκολο να συμβεί εξαρχής γιατί αυτό που παραλάβαμε ήταν μακρινό απ’ αυτό που ονειρευόμασταν αλλά και γιατί τα χρήματα που έχουμε στην διάθεση μας μας επιτρέπουν να κάνουμε κάποια μεγάλα βήματα αλλά όχι άλματα”.\nΗ παρουσία σου στο σύλλογο προσέλκυσε και άλλους συνεργάτες με εμπειρία στην Super League όπως ο Κώστας Παγανιάς που πέρυσι ήταν προπονητής τερματοφυλάκων στον Παναθηναϊκό. Πόσο εύκολο ήταν να τον πείσεις;\n“Η αλήθεια είναι ότι η παρουσία μου έφερε στην ομάδα κάποιους ικανούς συνεργάτες και ικανούς ποδοσφαιριστές. Με όλους αυτούς μίλησα με τη γλώσσα της αλήθειας και όλοι μαζί αποφασίσαμε να κάνουμε αυτή τη μεγάλη προσπάθεια να φέρουμε την πιο δημοφιλή ομάδα της Πελοποννήσου σε υψηλό επίπεδο”\nΠαράλληλα ήρθαν και κάποιοι ποδοσφαιριστές όπως οι Βοσκόπουλος, Μαρτίνες, Μίνγκας,Μάρκοβιτς, Βούρας, Πινδώνης αλλά και αρκετοί ακόμα νεαροί ταλαντούχοι ποδοσφαιριστές που θα μπορούσαν να παίξουν σε μεγαλύτερη κατηγορία. Δεν υπήρξαν δυσκολίες στην απόκτηση τους;\n“Το πρώτο που προσπάθησα να κάνω είναι να δημιουργήσω καλά αποδυτήρια. Όλα τα παιδιά που διάλεξα είναι καλοί ποδοσφαιριστές. Ταλαντούχοι με τους οποίους ήθελα πολύ να δουλέψω μαζί τους. Ίσως και αυτό ήθελαν να δουλέψουν μαζί μου υπό τη σκεπή μιας μεγάλης ομάδας όπως ήταν η Καλαμάτα. Δεδομένα υπήρξαν δυσκολίες σε κάποιες περιπτώσεις αλλά με τη βοήθεια της διοίκησης της ξεπεράσαμε”.\nΠόσο κοντά είναι ο κόσμος της Καλαμάτας σε αυτή την προσπάθεια;\n“Κάθε μέρα έξω στον δρόμο συναντώ τον ενθουσιασμό που υπάρχει στον κόσμο, μια ικανοποίηση και νομίζω ότι έχουμε κερδίσει αρχικά την εμπιστοσύνη του. Επίσης η προσέλευση στα παιχνίδια είναι μεγαλύτερη απ’ ότι τα προηγούμενα χρόνια. Χρειαζόμαστε όμως μεγαλύτερη βοήθεια από τους φιλάθλους μας γιατί αυτοί και η παρουσία τους είναι που κάνουν την ομάδα μας πραγματικά μεγάλη. Όταν έρχονται στο γήπεδο βοηθούν την ομάδα μας τόσο ψυχολογικά όσο και οικονομικά και αυτή είναι μια παράμετρος που πρέπει να τη σκεφτεί ο κάθε φίλος της Καλαμάτας”.\nΚαι τι μήνυμα θα ήθελες να στείλεις στον κόσμο ενόψει και της συνέχειας;\n“Θα ήθελα να ζητήσω από τον κόσμο όχι τώρα αλλά πάντα να αγαπά την “Μαύρη Θύελλα” με ανιδιοτέλεια. Να μην στέκεται στο αποτέλεσμα αλλά να αξιολογεί την προσπάθεια και να στέκεται δίπλα στην ομάδα στα δύσκολα. Εξάλλου στα δύσκολα είναι που κάθε ομάδα έχει μεγαλύτερη ανάγκη τη στήριξη του κόσμου της”\nΟι επιφανείς και ισχυρά οικονομικά άνθρωποι της Καλαμάτας πόσο βοηθούν;\n“Αναγνωρίζουμε όλοι ότι η κοινωνία περνάει δύσκολους καιρούς αλλά παρόλα αυτά πιστεύω ότι οι ισχυροί οικονομικοί παράγοντες της περιοχής μας θα μπορούσαν να συμπαρασταθούν πιο δυναμικά σε αυτή την προσπάθεια, ιδιαίτερα τώρα που υπάρχουν και τα πρώτα δείγματα”.\nΜέχρι στιγμής η Καλαμάτα μαθαίνει στους αντιπάλους της την προπαίδεια του τρία έχοντας το απόλυτο μετά από οκτώ παιχνίδια κάτι που αποτελεί ρεκόρ για όλους τους ομίλους στη Γ’ Εθνική. Πως τα έχετε καταφέρει;\n“Κοιτάμε το κάθε παιχνίδι ξεχωριστά και με την ικανότητα των ποδοσφαιριστών μου και τη βοήθεια του Θεού έχουμε φτάσει σε αυτή την αρκετά καλή επίδοση. Από το ξεκίνημα της προετοιμασίας θέλαμε να φτιάξουμε μια ομάδα που θα παίζει ισορροπημένο ποδόσφαιρο. Θα είναι σφιχτή στην άμυνα και αποτελεσματική στην επίθεση. Το έχουμε καταφέρει αν και δεν έχουμε φτάσει στο μάξιμουμ της απόδοσης μας.\nΚαι αυτό γιατί τόσο η αργοπορημένη προσθήκη, στις τελευταίες μέρες του Οκτώβρη, των ξένων ποδοσφαιριστών στο ρόστερ της ομάδας όσο και κάποιοι οστικοί τραυματισμοί βασικών ποδοσφαιριστών μας δυσκολεύει να αποκτήσουμε την απαιτούμενη ομοιογένεια.\nΑς μην ξεχνάμε ότι το καλοκαίρι προστέθηκαν στο ρόστερ μας 23 νέοι ποδοσφαιριστές. Το θετικό είναι πως σε κάθε παιχνίδι αυτός που καλείται να αντικαταστήσει τον προηγούμενο το κάνει σε πολύ καλό βαθμό και έτσι η ομάδα καταφέρνει να φτάνει σε θετικά αποτελέσματα”.\nΤι ικανοποιεί περισσότερο σε αυτές τις οκτώ αγωνιστικές τον Γιάννη Χριστόπουλου, τα 15 γκολ που έχει πετύχει η ομάδα ή ότι ακόμα δεν έχει δεχτεί κανένα;\n“Με τον ίδιο τρόπο που πανηγυρίζουμε τα γκολ στην επίθεση πανηγυρίζουμε μια καλή αμυντική ενέργεια η μια σπουδαία απόκρουση. Οι καλές επιδόσεις από μόνες τους αποτελούν κάτι αξιόλογο. Εμείς κάθε Κυριακή μπαίνουμε στο γήπεδο έχοντας σκοπό να βγάλουμε όση ενέργεια έχουμε, αγωνιστική πειθαρχία και ομαδικό πνεύμα. Προσπαθούμε όλοι μαζί για να μην δεχτούμε γκολ και δίνουμε τα πάντα”.\nΠου βλέπεις να φτάνει αυτό το σερί;\n“Μόνο ο Θεός ξέρεις. Εμείς κοιτάμε να είμαστε αυτοί που πρέπει στο επόμενο ματς”.\nΠοιες είναι ομάδες που μπορούν να διεκδικήσουν μέχρι το τέλος με την Καλαμάτα τον τίτλο;\n“Απ’ όσα φαίνονται μέχρι σήμερα οι μεγάλοι συνδιεκδικητές είναι ο Ασπρόπυργος και ο Παναργειακός αλλά υπάρχουν ακόμα αρκετές ποιοτικές ομάδες στον όμιλο μας. Όπως το Ύπατο, η Ερμιονίδα, το Δίστομο”.\nΣτην αρχή της σεζόν η ομάδα δεν μπορούσε να υπολογίζει σε όλους τους ξένους της ενώ εν συνεχεία προέκυψαν και κάποιες ατυχίες. Πως κατάφερε η ομάδα να της ξεπεράσει και να μην της στοιχίσουν;\n“Όπως ανέφερα και νωρίτερα μπορεί ηλικιακά η ομάδα μας να θυμίζει “ομάδα ρεζέρβων” αλλά όλοι οι ποδοσφαιριστές είναι επιλεγμένοι ένας και ένας. Υπάρχει το απαιτούμενο βάθος στο ρόστερ. Δουλεύουμε όλους τους ποδοσφαιριστές το ίδιο και ο καθένας είναι έτοιμος ανά πάσα στιγμή να βοηθήσει”.\nΠοιες είναι οι μεγαλύτερες διαφορές που έχεις εντοπίσει σε σχέση με τη Super League;\n“Σχεδόν τα πάντα. Από την ποιότητα των αγωνιστικών χώρων και τις μετακινήσεις έως την ταχύτητα και την ποιότητα των ομάδων. Είναι πολύ όμορφο όμως κάποιος να δουλεύει σε μια μεγάλη ομάδα όπως η Καλαμάτα και να τη βλέπει μέρα με τη μέρα να εξελίσσεται”.\nΤο καλοκαίρι η ΕΠΟ αποφάσισε να μετέχουν και οι πρωταθλητές της Γ’ Εθνικής στο Κύπελλο. Πως είδες αυτή την αλλαγή που ήδη έχει φέρει πέντε ομάδες από τη Γ’ Εθνική να μετέχουν στους ομίλους του Κυπέλλου Ελλάδος;\n“Ναι είναι μια πρόκληση για τις ερασιτεχνικές ομάδες της Γ’ Εθνικής να ονειρεύονται παιχνίδια με επαγγελματικές ομάδες. Δυστυχώς η ΕΠΟ στέρησε το όνειρο αυτό από τη δική μου την ομάδα καθώς στο χρονικό σημείο που αποφάσισε να γίνουν αυτοί οι αγώνες δεν υπήρχε το δικαίωμα συμμετοχής πλειάδας νεοφερμένων ποδοσφαιριστών σε όλες τις ομάδες της Γ’ Εθνικής. Ας ελπίσουμε το χρόνου να γίνει ένας καλύτερος προγραμματισμός και μια καλύτερη πρόβλεψη των ημερομηνιών και τότε ίσως να υπάρξουν και περισσότερες ομάδες από τη Γ’ Εθνική στην επόμενη φάση”.\nΕίσαι ένας προπονητής που έχεις δουλέψει σε αρκετές ακαδημίες και που έχεις βγάλει αρκετούς ταλαντούχους ποδοσφαιριστές. Στην Καλαμάτα υπάρχουν ταλέντα που θα μπορούσαμε να τα δούμε στο μέλλον σε ομάδες της Super League;\n“Η Μεσσηνία γενικότερα είναι μια περιοχή με αρκετούς ταλαντούχους ποδοσφαιριστές. Δεν έχω καταφέρει ακόμα να κάνω το απαραίτητο σκάουτινγκ αλλά είναι στις προθέσεις μου στο επόμενο διάστημα να ασχοληθώ με τους ταλαντούχους ποδοσφαιριστές της περιοχής μας”.\nΑνέφερες πριν ότι όνειρο των ανιψιών σου είναι να δουν την ομάδα στην Super League. Τι έχουν ζητήσει από τον θείο τους σε σχέση με τη φετινή Καλαμάτα;\n“Πρώτα απ’ όλα νοιώθουν περηφάνια μετά από κάθε νίκη μας και αυτό που μου έχουν ζητήσει είναι να πάρουμε φέτος το πρωτάθλημα”.\nRelated Items:ΑΗΤΤΗΤΗ, Β ΕΘΝΙΚΗ, ΓΗΠΕΔΟ ΜΕΣΣΗΝΙΑΚΟΥ, ΓΙΑΝΝΗΣ ΧΡΙΣΤΟΠΟΥΛΟΣ, ΚΑΛΑΜΑΤΑ, ΜΑΥΡΗ ΘΥΕΛΛΑ, ΝΙΚΕΣ, ΟΜΑΔΑ, ΟΜΑΔΑ ΚΑΛΑΜΑΤΑΣ, ΠΟΔΟΣΦΑΙΡΟ, ΣΕΡΙ


Α1 ΕΠΣ Ημαθίας: κέρδισαν Νάουσα, Ειρηνούπολη, ισόπαλος ο ΠΑΟΚ στο Κλειδί – Περισκόπηση\nΑ1 ΕΠΣ Ημαθίας: κέρδισαν Νάουσα, Ειρηνούπολη, ισόπαλος ο ΠΑΟΚ στο Κλειδί\nΗ Ειρηνούπολη ήταν η νικήτρια στο γειτονικό ντέρμπι της Α1. Στο πλαίσιο της 4ης αγωνιστικής, επικράτησε δύσκολα με 0-1 στο Ζερβοχώρι. Αντίθετα, ο πρωτοπόρος ΠΑΟΚ έμεινε στο 3-3 στο Κλειδί κι έχασε τους πρώτους του βαθμούς. Με νίκη συνέχισε η Νάουσα που κέρδισε εντός έδρας το Ροδοχώρι με 2-0.\nΑς δούμε τα αναλυτικά τα αποτελέσματα:\nΜέση – Αχιλλέας Νάουσας 1-2\nΤρίκαλα – Κουλούρα 4-0\nΜελίκη – Διαβατός 1-3\nΝάουσα – Ροδοχώρι 2-0\nΖερβοχώρι – Ειρηνούπολη 0-1\nΑγ. Βαρβάρα – Χαρίεσσα 1-0\nΚαψόχωρα – Π. Σκυλίτσι 1-0\nΚλειδί – ΠΑΟΚ Αλεξ. 3-3\nπερισσότερα στον Πληροφοριοδότη – ΕΔΩ\n← Δήμος Αλεξάνδρειας- ΚΕΔΑ: πρόσκληση για τη Γιορτή Παραδοσιακής Πίτας → ΠΟΥ: στα 3.879 τα θύματα του Έμπολα


Δημήτριος Παπακώστας: Το φυσικό αέριο τρέχει με 100 χλμ. νέου δικτύου - GreenWeek.gr\nΔεν επιτρέπεται σχολιασμός στο Δημήτριος Παπακώστας: Το φυσικό αέριο τρέχει με 100 χλμ. νέου δικτύου\nΔημήτριος Παπακώστας: Το φυσικό αέριο τρέχει με 100 χλμ. νέου δικτύου\nΣτην επέκταση του δικτύου διανομής φυσικού αερίου σε νέες περιοχές στοχεύει η Εταιρεία Διανομής Αερίου Αττικής (ΕΔΑ Αττικής). Παράλληλα, σε κοινό βηματισμό με τις τοπικές Αρχές πολλών δήμων της χώρας, επιδιώκεται μεγαλύτερη διείσδυση του φυσικού αερίου. Με το νέο πρόγραμμα επιδότησης, με σχέδια για πύκνωση του υφιστάμενου δικτύου και με την προώθηση νέων προϊόντων και υπηρεσιών, η εταιρεία φιλοδοξεί να εξυπηρετήσει όσο το δυνατόν περισσότερους τελικούς καταναλωτές.\nΜιλώντας στο «Βήμα», ο γενικός διευθυντής της ΕΔΑ Αττικής, κ. Δημήτριος παπακώστας, αναλύει την υφιστάμενη κατάσταση στην αγορά του φυσικού αερίου και εκφράζει την πεποίθηση για αύξηση της κατανάλωσης φυσικού αερίου κατά 15% την επόμενη πενταετία. Παράλληλα, η ΕΔΑ Αττικής αναζητεί… πυξίδα για την τροφοδοσία απομακρυσμένων από το δίκτυο περιοχών με την προώθηση κοινοπρακτικών σχημάτων και εξετάζει τις προοπτικές ακόμη και για τηλεθέρμανση.\nΑπό την 1η Ιανουαρίου η αγορά φυσικού αερίου άνοιξε. Οι καταναλωτές είναι διστακτικοί στην αλλαγή παρόχου;\n«Η λίστα στο Μητρώο Αδειών Φυσικού Αερίου της Ρυθμιστικής Αρχής Ενέργειας απαριθμεί 40 άδειες, εκ των οποίων οι 38 είναι άδειες προμήθειας φυσικού αερίου και δύο άδειες ανεξάρτητου συστήματος φυσικού αερίου. Στη λίστα υπάρχουν πάροχοι γνωστοί στο ευρύ κοινό λόγω της γενικότερης δραστηριότητάς τους στον χώρο της ενέργειας, αλλά και νέοι παίκτες. Σίγουρα αυτοί που δραστηριοποιούνται στον χώρο της ενέργειας εδώ και χρόνια είναι ήδη έτοιμοι για την αγορά, ενώ οι νεότεροι, παρότι έχουν την άδεια, δεν έχουν ενημερώσει ακόμα τους καταναλωτές για τις υπηρεσίες τους. Προσωπική μου εκτίμηση είναι ότι θα περάσει κάποιο χρονικό διάστημα μέχρι να ωριμάσει η αγορά. Οι καταναλωτές είναι ακόμα διστακτικοί στην επιλογή παρόχου».\nΥπάρχει ωστόσο ενδιαφέρον για νέες συνδέσεις. Πόσες νέες αιτήσεις έχετε έως τώρα;\n«Από το 2001 που ξεκίνησε η δραστηριοποίηση της ΕΔΑ Αττικής και τους αρχικούς 8.000 πελάτες της παλαιάς ΔΕΦΑ (Δημοτική Εταιρεία Φωταερίου Αθηνών), σήμερα τροφοδοτούμε με φυσικό αέριο περίπου 320.000 νοικοκυριά και επιχειρήσεις σε ολόκληρη την Αττική και σε περιοχές εκτός λεκανοπεδίου, όπως το Θριάσιο Πεδίο και τα Μεσόγεια. Το 2017 η εταιρεία πραγματοποίησε 14.000 νέες συμβάσεις σύνδεσης, γεγονός που αποτελεί ρεκόρ και οφείλεται κατά κύριο λόγο στο πρόγραμμα επιδότησης της ΕΔΑ Αττικής. Το συνολικό ποσό της ενέργειας που διακινήθηκε στην Αττική παρουσίασε αύξηση κατά 9% το 2017 σε σύγκριση με το 2016. Την επόμενη πενταετία αναμένεται μια σταδιακή αύξηση της κατανάλωσης που θα προσεγγίσει το 15%».\nΓια το 2018;\n«Με το Πρόγραμμα Επιδότησης Εγκατάστασης να βρίσκεται για δεύτερη χρονιά σε ισχύ, έχουμε ήδη συνάψει συμβάσεις σύνδεσης για 2.000 περίπου καταναλωτές. Αυτές οι συμβάσεις βρίσκονται στη φάση υλοποίησης και έχουμε δεχθεί άλλες τόσες αιτήσεις, οι οποίες βρίσκονται στο στάδιο της έγκρισης. Το ενδιαφέρον είναι ότι το 90% των νέων συμβάσεων αφορά αυτόνομες θερμάνσεις».\nΗ πρόβλεψή σας για τα επόμενα χρόνια;\n«Η ζήτηση αναμένεται να αυξηθεί για συνδέσεις στην Αττική καθώς το άνοιγμα της αγοράς και ο ανταγωνισμός θα δώσουν περισσότερα κίνητρα στους καταναλωτές. Πρωταρχικός στόχος της ΕΔΑ Αττικής είναι η εκμετάλλευση του υφιστάμενου δικτύου της. Αυτό πρακτικά σημαίνει πύκνωση των συνδέσεων στο υπάρχον δίκτυο που συνεπάγεται τροφοδοσία σε όλο και περισσότερα νοικοκυριά. Παράλληλα, στοχεύουμε στην επέκταση του δικτύου. Την επόμενη πενταετία αναμένεται να τοποθετηθούν περί τους 25.000 νέους μετρητές βάσει των πιο ρεαλιστικών σεναρίων».\nΓια τι επενδύσεις μιλάμε;\n«Για τα επόμενα έτη, βάσει του πενταετούς Προγράμματος Ανάπτυξης Δικτύου, η ΕΔΑ Αττικής προγραμματίζει την κατασκευή 100 χλμ. νέου δικτύου, συνολικού ύψους επένδυσης 9 εκατ. ευρώ. Η ανάπτυξη αυτή δεν αφορά μόνο επεκτάσεις νέων δικτύων για συνδέσεις, αλλά και σημαντικά έργα που στόχο έχουν την υποστήριξη και την αναβάθμιση της δυναμικότητας του υφιστάμενου δικτύου προκειμένου να διασφαλίζεται η ικανοποίηση της συνεχώς αυξανόμενης ζήτησης».\nΣε αυτά τα έργα συγκαταλέγονται και τα έργα αντικατάστασης του παλαιού δικτύου της ΔΕΦΑ στο κέντρο της Αθήνας;\n«Το παλιό δίκτυο χρονολογείται από τη δεκαετία του ’50 (το παλαιότερο) και εντεύθεν. Τα επόμενα πέντε χρόνια προγραμματίζεται η σταδιακή αντικατάσταση 20 περίπου χλμ. χυτοσιδήρου του δικτύου από τα 75 χλμ. που έχουν εναπομείνει».\nΈχετε ξεκινήσει ένα πενταετές πλάνο ανάπτυξης για σύνδεση 48.000 «έξυπνων» μετρητών. Έχει προχωρήσει η εγκατάσταση;\n«Η ΕΔΑ Αττικής υλοποιεί ένα πιλοτικό πρόγραμμα για την εγκατάσταση 1.000 “έξυπνων” μετρητών. Εχουν εγκατασταθεί ήδη οι μισοί, προκειμένου να αξιολογηθούν διάφορες πλατφόρμες επικοινωνίας και διαχείρισης. Στόχος μας είναι η ταχύρρυθμη εγκατάσταση “έξυπνων” μετρητών και η παράλληλη αξιοποίηση των υφιστάμενων συστημάτων πληροφορικής που έχουμε ήδη αναπτύξει γι’ αυτόν τον σκοπό. Στους περισσότερους “έξυπνους” μετρητές μπορεί να εφαρμοστεί τηλε-αποκοπή και τηλεμέτρηση».\nΠόσες αποκοπές έχετε λόγω χρεών;\n«Τα αιτήματα αποκοπών λόγω χρεών πραγματοποιούνται κυρίως την άνοιξη, με τη λήξη της περιόδου θέρμανσης, και συνήθως επανασυνδέονται πριν από την έναρξη του χειμώνα. Το πλήθος των αιτημάτων αποκοπών και επανασυνδέσεων αντιστοιχεί περίπου στο 4% του ενεργού πελατολογίου».\nΌσον αφορά τη μετοχική σχέση ΔΕΠΑ και Shell στην ΕΔΑ Αττικής (βάσει των συμφωνιών θεσμών – κυβέρνησης για τα ενεργειακά ζητήματα), πώς προχωρούν οι διαπραγματεύσεις;\n«Οι διαπραγματεύσεις βρίσκονται ακόμα σε εξέλιξη και γι’ αυτό δεν μπορούμε να μιλήσουμε δημόσια. Υπάρχουν αυστηροί κανόνες και συμφωνητικά εχεμύθειας».\nΚαθαρή και φθηνή ενέργεια\nΠώς σχεδιάζετε να προχωρήσετε την επέκταση του δικτύου σε περιοχές όπου το ενδιαφέρον των καταναλωτών είναι μικρό και επενδυτικά μπορεί να μην συμφέρει;\n«Ηδη είμαστε σε προχωρημένες συζητήσεις με δήμους (π.χ. Κηφισιάς, Αγίας Παρασκευής, Βριλησσίων, Χαλανδρίου, Περιστερίου, Αιγάλεω κ.ά.) για μεγαλύτερη διεισδυτικότητα στο υφιστάμενο δίκτυο. Αν μπορούν να εξασφαλίσουν σε μια περιοχή έναν ικανοποιητικό αριθμό πελατών ώστε να συμφέρει μεσο-μακροπρόθεσμα η επένδυση, η εταιρεία θα προχωρήσει στην επέκταση του δικτύου. Συζητούμε για μια επικερδή για όλα τα ενδιαφερόμενα μέρη προοπτική, κατά την οποία οι τοπικές Αρχές θα εξασφαλίσουν καθαρή, φθηνή ενέργεια για τους δημότες τους και εμείς επέκταση του δικτύου μας».\n«Μια σκέψη που επεξεργαζόμαστε είναι να ενισχύσουμε και να διευκολύνουμε τη χρήση οικιακών συσκευών φυσικού αερίου – σήμερα οι έλληνες καταναλωτές χρησιμοποιούν αέριο κυρίως για θέρμανση – σε συνεργασία με εισαγωγείς και βιομηχανίες. Επιπλέον, θα ήθελα να προωθήσω κοινοπρακτικά σχήματα για την τροφοδοσία με αέριο περιοχών απομακρυσμένων από το δίκτυο ή ακόμη και για τηλεθέρμανση».


Για τέταρτη χρονιά φέτος σημαίνει η Ώρα της Γης. Το Σάββατο 31 Μαρτίου στις 20:30 θα σβήσουμε τα φώτα για μία ώρα. Όμως, δεδομένων των πρωτοφανών συνθηκών που μας δοκιμάζουν, θέλουμε να δώσουμε έναν ειδικό χαρακτήρα στην ελληνική συμμετοχή στην Ώρα της Γης του 2012.\nΣας ζητάμε να επισκεφτείτε την σελίδα μας στο facebook και να στείλετε σε όλο τον κόσμο το δικό σας μήνυμα αρχίζοντας με τη φράση «Μπορούμε να σώσουμε….». Το μήνυμά σας μπορείτε να το «εικονογραφήσετε» προσθέτοντας μια φωτογραφία.\nΤα banners είναι διαθέσιμα εδώ.\nΣας θέλουμε και πάλι μαζί μας. Ακόμα περισσότερο φέτος που η Ώρα της Γης στέλνει αποφασιστικό μήνυμα συμμετοχής και αισιοδοξίας για την προστασία του περιβάλλοντος.


Fertilize Pansies - Πώς να το κάνετε σωστά - Φύτρες - 2020\nΜε την ευρεία γκάμα των χρωμάτων, οι κολοκύθες ομορφύνουν και πάνω από όλα οι μακρινοί τόνοι σε κάθε κήπο. Αλλά μόνο αν γονιμοποιήσετε τα λουλούδια.\nΟι πανσέδες είναι από τα πιο δημοφιλή λουλούδια κήπων, καθώς παρέχουν μια πινελιά χρώματος την άνοιξη και μας χαροποιούν με τα άνθη τους καλά στο καλοκαίρι. Είναι επίσης εύκολο στη φροντίδα και την ευλυγισία.\nΒασικά, εξαρτάται αποκλειστικά από εσάς εάν φυτεύετε τις κολοκύθες στο κρεβάτι, στο μπαλκόνι και στην κατσαρόλα. Πραγματικά κόβουν μια καλή φιγούρα παντού. Επιπλέον, είναι πολύ λιτή και κάνουν ελάχιστες απαιτήσεις, γι 'αυτό και είναι κατάλληλες για άπειρους κηπουρούς. Ωστόσο, εάν θέλετε να έχετε κάτι από τα λουλούδια για μεγάλο χρονικό διάστημα, σας συνιστούμε να λιπαίνετε τις κολοκύθες. Έτσι μπορείτε να απολαύσετε το πολύχρωμο μεγαλείο από την άνοιξη μέχρι το καλοκαίρι.\nΠώς να γονιμοποιήσετε τις κολοκύθες σωστά\n➤ κατά τη φύτευση:\nΟι κολοκύθες χρειάζονται λίγο λίπασμα για να ανθίσουν. Κατά τη φύτευση, είναι καλύτερο να προσθέσετε απλώς λίγη κομποστοποίηση στο χώμα για να δώσετε στα φυτά μια καλή αρχή. Τα φυσικά λιπάσματα βραδείας δράσης, όπως τα ρινίσματα κέρατος ή το γκρίζο κρέας, είναι επίσης κατάλληλα. Συμβουλή ανάγνωσης: Πότε μπορείτε να φυτέψετε σάλτσες;\n➤ μετά τη φύτευση:\nΔεν χρειάζεται να γονιμοποιήσετε κολοκύθες που ανθίζουν την άνοιξη μετά τη φύτευση. Οι καλοκαιρινές κολοκύθες, από την άλλη πλευρά, μπορούν να εφοδιαστούν με λίγη υγρή λίπανση κάθε 2 εβδομάδες. Δεν χρειάζεται καν να αγοράσετε ένα λίπασμα στο κατάστημα κήπων. Μπορείτε επίσης να αναμίξετε τον πολτό τσουκνίδας σε αναλογία 1: 2 με νερό άρδευσης και να το χρησιμοποιήσετε για να γονιμοποιήσετε τις κολοκύθες. Συνιστώμενη βιβλιογραφία: Τσουκνίδα - Ένα φιλικό προς το περιβάλλον λίπασμα.\nCopyright 2020 \_ Συμβουλές για τον κήπο σας \_ Fertilize Pansies - Πώς να το κάνετε σωστά


JIG Επέκταση Αρχείου: Τι Είναι & Πώς Να Το Ανοίξετε;\nΑρχική Σελίδα Επεκτάσεων Αρχείων / Όλες Οι Επεκτάσεις / Επέκταση αρχείου JIG\nΠοια είναι η επέκταση αρχείου JIG;\nJIG Σύνοψη Αρχείου\nΗ Επέκταση αρχείου JIG έχει δύο τύπο/τύπους αρχείου/αρχείων και σχετίζεται με δύο διαφορετικά προγράμματα λογισμικού, αλλά πρωτίστως με το Living Scenes που αναπτύχθηκε από τον Carolina Road Software L.L.C.. Συχνά αυτά μορφοποιούνται ως Living Scenes Jigsaw Puzzles. Η επέκταση αρχείου JIG αναφέρεται κυρίως στην κατηγορία Game Files.\nΈχουμε βρει αρχεία JIG σε πλατφόρμες Windows και Web. Είναι συμβατά με υπολογιστές γραφείου (και φορητές συσκευές). Η Βαθμολογία Δημοτικότητας για τα αρχεία JIG είναι "Χαμηλή", που σημαίνει ότι αυτά τα αρχεία δεν είναι πολύ δημοφιλή.\nΠαρακαλώ δείτε τις αναλυτικές πληροφορίες παρακάτω για να μάθετε περισσότερα σχετικά με τα αρχεία JIGκαι τα προγράμματα με τα οποία μπορούν να ανοίξουν. Επιπλέον, παρέχουμε απλές πληροφορίες αντιμετώπισης προβλημάτων για να σας βοηθήσουμε να ανοίξετε το αρχείο σας JIG.\nΤύποι αρχείων JIG\nΠρωταρχικός συσχετισμός αρχείων JIG\nΜορφή Αρχείου: .jig\nΤύπος Αρχείου: Living Scenes Jigsaw Puzzles\nΗ επέκταση JIG αρχείο χρησιμοποιείται από τα παρασκήνια Living παιχνίδι παζλ.\nΔημιουργήθηκε από: Carolina Road Software L.L.C.\nΚλειδί Εγγραφής: HKEY_CLASSES_ROOT\_.jig\nΠρογράμματα λογισμικού που ανοίγουν τοLiving Scenes Jigsaw Puzzles:\nLiving Scenes από τον Carolina Road Software L.L.C.\nΆλλες συσχετίσεις αρχείων JIG\nΠρογράμματα λογισμικού που ανοίγουν τα αρχεία Living Scenes Jigsaw Puzzles:\nΔημοτικότητα αρχείου JIG\nΑντιμετώπιση προβλημάτων κατά το άνοιγμα αρχείων JIG\nΚοινά προβλήματα κατά το άνοιγμα των αρχείων JIG\nΤο Living Scenes δεν είναι εγκατεστημένο\nΌταν κάνετε διπλό κλικ στο αρχείο JIG, ενδέχεται να δείτε ένα παράθυρο διαλόγου από το λειτουργικό σας σύστημα το οποίο δηλώνει ότι "Δεν μπορεί να Ανοίξει Αυτόν τον Τύπο Αρχείου". Εάν συμβαίνει αυτό, συνήθως οφείλεται στο γεγονός ότι δεν έχετε τοLiving Scenes για το %%os%% που είναι εγκατεστημένο στον υπολογιστή σας. Επειδή το λειτουργικό σας σύστημα δεν ξέρει τι να κάνει με αυτό το αρχείο, δεν θα μπορέσετε να το ανοίξετε κάνοντας διπλό κλικ.\nΣυμβουλή: Αν γνωρίζετε κάποιο άλλο πρόγραμμα που μπορεί να ανοίξει το JIG αρχείο σας, μπορείτε να δοκιμάσετε να το ανοίξετε, επιλέγοντας την εφαρμογή από τα προγράμματα που παρατίθενται.\nΈχει εγκατασταθεί εσφαλμένη έκδοση του Living Scenes\nΣε ορισμένες περιπτώσεις, μπορεί να έχετε μια νεότερη (ή παλαιότερη) έκδοση ενός αρχείου Living Scenes Jigsaw Puzzles που δεν υποστηρίζεται από την εγκατεστημένη έκδοση της εφαρμογής. Εάν δεν έχετε την σωστή έκδοση του Living Scenes (ή οποιοδήποτε άλλο από τα προγράμματα που αναφέρονται παραπάνω), ίσως χρειαστεί να δοκιμάσετε τη λήψη μιας διαφορετικής εκδοχής του, ή μία από τις άλλες εφαρμογές λογισμικού που αναφέρονται παραπάνω. Αυτό το πρόβλημα είναι πιο συνηθισμένο όταν έχετε μια παλαιότερη έκδοση της εφαρμογής λογισμικού και το αρχείο σας δημιουργήθηκε από μια νεότερη έκδοση που δεν μπορεί να το αναγνωρίσει.\nΣυμβουλή: Μερικές φορές μπορείτε να πάρετε μια ιδέα για την έκδοση του αρχείου JIG που έχετε κάνοντας δεξί κλικ στο αρχείο και, στη συνέχεια, κάνοντας κλικ στις "Ιδιότητες" (Windows) ή "Get Info" (Mac OSX).\nΠερίληψη: Σε κάθε περίπτωση, η πλειοψηφία των προβλημάτων ανοίγματος αρχείων JIG σχετίζονται με το ότι δεν υπάρχει η σωστή εφαρμογή λογισμικού εγκατεστημένη στον υπολογιστή σας.\nΆλλες αιτίες των προβλημάτων ανοίγματος αρχείων JIG\nΠαρόλο που μπορεί να έχετε ήδη το Living Scenes ή άλλο λογισμικό που συνδέεται με το JIG εγκατεστημένο στον υπολογιστή σας, μπορεί και πάλι να αντιμετωπίσετε προβλήματα με το άνοιγμα αρχείων Living Scenes Jigsaw Puzzles. Εάν εξακολουθείτε να αντιμετωπίζετε προβλήματα κατά το άνοιγμα αρχείωνJIG, ενδέχεται να υπάρχουν άλλα ζητήματα που σας εμποδίζουν να ανοίξετε αυτά τα αρχεία. Αυτά τα άλλα προβλήματα περιλαμβάνουν (παρατίθενται κατά σειρά από το περισσότερο προς το λιγότερο συχνό):\nΜη έγκυρες αναφορές αρχείων JIG στο μητρώο των Windows (ο "τηλεφωνικός κατάλογος" του λειτουργικού συστήματος των Windows)\nΤυχαία διαγραφή της περιγραφής του αρχείου JIG στο μητρώο των Windows\nΕλλιπής ή κακή εγκατάσταση μιας εφαρμογής λογισμικού που σχετίζεται με τη μορφή JIG\nΤο αρχείο JIG είναι κατεστραμμένο (θέματα με το ίδιο το αρχείο Living Scenes Jigsaw Puzzles)\nΤο JIG σας έχει μολυνθεί με κακόβουλο λογισμικό\nΤα προγράμματα οδήγησης συσκευών του εξοπλισμού που σχετίζονται με το αρχείο JIG είναι κατεστραμμένα ή ξεπερασμένα\nΟ υπολογιστής σας δεν διαθέτει επαρκείς πόρους συστήματος για να ανοίξετε τη μορφή Living Scenes Jigsaw Puzzles\nΤρόπος επίλυσης προβλημάτων κατά το άνοιγμα αρχείων JIG\nΕκτελέστε μια σάρωση κακόβουλου λογισμικού του αρχείου JIG\nΓια παράδειγμα, σε αυτή την εικόνα, έχουμε επισημάνει το αρχείο αρχείο-μουjig έχοντας κάνει δεξί κλικ στο αρχείο για να δείτε την επιλογή 'Σάρωση με το AVG' στο μενού Αρχείο. Όταν επιλέγεται αυτή η πράξη, το AVG Antivirus ανοίγει και σαρώνει αυτό το αρχείο για τυχόν ιούς.\nΕπανεγκατάσταση Living Scenes\nΠεριστασιακά μπορεί να αντιμετωπίσετε μια ελαττωματική εγκατάσταση λογισμικού, η οποία μπορεί να οφείλεται σε ένα πρόβλημα που παρουσιάστηκε κατά τη διάρκεια της διαδικασίας εγκατάστασης. Αυτό μπορεί να αποτρέψει το λειτουργικό σας σύστημα από το να συσχετίσει το αρχείο JIG με τη σωστή εφαρμογή λογισμικού, επηρεάζοντας αυτό που είναι γνωστό ως "συσχετισμοί επέκτασης αρχείου".\nΜερικές φορές, μια απλή επανεγκατάσταση του Living Scenes θα λύσει το πρόβλημά σας, συσχετίζοντας σωστά το JIG με το Living Scenes. Άλλες φορές, ένας κακός προγραμματισμός του λογισμικού εκ μέρους του προγραμματιστή λογισμικού μπορεί να προκαλέσει προβλήματα με τους συσχετισμούς των αρχείων, και μπορεί να χρειαστεί να επικοινωνήσετε με τον προγραμματιστή για περαιτέρω βοήθεια.\nΣυμβουλή: Δοκιμάστε την αναβάθμιση στην τελευταία έκδοση του Living Scenes για να βεβαιωθείτε ότι έχετε τις τελευταίες ενημερωμένες εκδόσεις κώδικα και τις ενημερώσεις εγκατεστημένες.\nΑποκτήστε άλλο ένα αντίγραφο του αρχείου JIG\nΜπορεί να φαίνεται πολύ προφανές, αλλά πολλές φορές σας το ίδιο το αρχείοJIG μπορεί να είναι η αιτία του προβλήματος. Εάν λάβατε το αρχείο ως συνημμένο σε μήνυμα ηλεκτρονικού ταχυδρομείου ή το κατεβάσατε από μια ιστοσελίδα και διακόπηκε η λήψη (π.χ. διακοπή ρεύματος ή άλλος λόγος), μπορεί να έχει καταστραφεί το αρχείο. Εάν είναι δυνατόν, δοκιμάστε να αποκτήσετε ένα άλλο νέο αντίγραφο του αρχείου JIG και προσπαθήστε να το ανοίξετε ξανά.\nΕνημερώστε τα προγράμματα οδήγησης συσκευών εξοπλισμού που σχετίζονται με το Carolina Road Software L.L.C.\nΑν το αρχείο JIGσχετίζεται με ένα κομμάτι εξοπλισμού στον υπολογιστή σας, ίσως χρειαστεί να ενημερώσετε τα προγράμματα οδήγησης συσκευών που συνδέονται με αυτό το κομμάτι εξοπλισμού, προκειμένου να το ανοίξετε.\nΣυμβουλή: Εάν λαμβάνετε ένα μήνυμα σφάλματος που σχετίζεται με ένα αρχείο .SYS όταν προσπαθείτε να ανοίξετε το αρχείο JIG, είναι πιθανό ότι το πρόβλημα σχετίζεται με κατεστραμμένο ή απαρχαιωμένα προγράμματα οδήγησης συσκευών που πρέπει να ενημερωθούν. Χρησιμοποιώντας ένα λογισμικό ενημέρωσης για τα προγράμματα οδήγησης συσκευών, όπως το DriverDoc μπορεί να βοηθήσει στην ολοκλήρωση αυτής της διαδικασίας πολύ πιο εύκολα.\nΕάν αποτύχουν όλα τα άλλα βήματα και εξακολουθείτε να αντιμετωπίζετε προβλήματα κατά το άνοιγμα των αρχείων JIG, ενδέχεται να οφείλεται σε έλλειψη διαθέσιμων πόρων του συστήματος. Ορισμένες εκδόσεις των αρχείων JIG μπορεί να απαιτούν σημαντικούς πόρους (π.χ. Μνήμη/Μνήμη RAM, επεξεργαστική ισχύς) για να ανοίξει σωστά από τον υπολογιστή σας. Αυτό είναι αρκετά συνηθισμένο εάν το υλικό του υπολογιστή σας είναι παλαιότερο, και χρησιμοποιείτε ένα πολύ νεότερο λειτουργικό σύστημα.\nΑυτό το ζήτημα μπορεί να προκύψει όταν ο υπολογιστής σας δυσκολεύεται να συμβαδίσει, επειδή το λειτουργικό σύστημα (και άλλες υπηρεσίες που τρέχουν στο παρασκήνιο), μπορεί να καταναλώνουν πάρα πολλούς πόρους για να ανοίξετε το αρχείο JIG. Δοκιμάστε να κλείσετε όλες τις εφαρμογές στον Η/Υ σας πριν επιχειρήσετε να ανοίξετε το Living Scenes Jigsaw Puzzles. Η απελευθέρωση όλων των διαθέσιμων πόρων στον υπολογιστή σας παρέχει το καλύτερο περιβάλλον για να προσπαθήσετε να ανοίξετε το αρχείο JIG.\nΕάν έχετε δοκιμάσει όλα τα παραπάνω βήματα και το αρχείο JIG δεν ανοίγει ακόμα, μπορεί να οφείλεται σε αναβάθμιση υλικού. Στις περισσότερες περιπτώσεις, ακόμα και αν έχετε παλαιότερο υλικό, η επεξεργαστική ισχύς εξακολουθεί να είναι κάτι περισσότερο από επαρκής για τις περισσότερες εφαρμογές χρηστών (εκτός αν κάνετε πολύ εντατικές εργασίες που απασχολούν τους πόρους CPU όπως το 3D απεικόνιση, οικονομική/επιστημονική μοντελοποίηση, ή εντατική εργασία με πολυμέσα). Ως εκ τούτου, είναι πιθανό ότι ο υπολογιστής σας δεν έχει την απαραίτητη ποσότητα μνήμης (που αναφέρεται πιο συχνά ως "RAM", ή μνήμη τυχαίας προσπέλασης) για να ολοκληρωθεί η εργασία ανοίγματος του αρχείου.\nΔοκιμάστε να αναβαθμίσετε τη μνήμη σας για να δείτε αν αυτό σας βοηθά να ανοίξετε το αρχείο JIG. Αυτές τις μέρες, οι αναβαθμίσεις μνήμης είναι αρκετά προσιτές και πολύ εύκολες στην εγκατάσταση στον Η/Υ ακόμη και για τον απλό χρήστη υπολογιστή. Ως μπόνους, θα δείτε πιθανώς μια ωραία ώθηση στην απόδοση σε άλλες εργασίες που εκτελούνται στον υπολογιστή σας.


ΒΙΒΛΙΟ: «Ευτυχισμένο νησί» Φωτεινή Τσαλίκογλου\nΑπό ΞΗΡΟΣ ΓΙΩΡΓΟΣ - Απριλίου 04, 2015\n[...] Όσο περνάει ο καιρός, όσο μεγαλώνω, τόσο πιο πολύ πείθομαι ότι η δυστυχία όσο πας να την αποφύγεις τόσο βρίσκει τρόπους να στοιχειώνει και να εγκαθίσταται μέσα σου [...] Το γιατρικό της αλήθειας και της μη συγκάλυψης του πόνου που κυριαρχεί στο «Ευτυχισμένο νησί» είναι, έτσι τουλάχιστον πιστεύω εγώ, ένα χρήσιμο μάθημα ψυχολογίας […] Η συγγραφέας και καθηγήτρια ψυχολογίας στο Πάντειο Παν/μιο Φωτεινή Τσαλίκογλου, μιλά στην Κρυσταλία Πατούλη με αφορμή το ευτυχισμένο νησί της, "μια μαγική ιστορία για όλους όσοι επιμένουν να ζουν και να ονειρεύονται με μάτια ανοιχτά".\nΠώς σκέφτηκες να γράψεις αυτό το παραμύθι;\nΔεν το σχεδίασα, δεν υπήρξε προμελέτη. Σαν από μονό του έγινε. Σαν υπνωτισμένη, με πήρε από το χέρι η τυφλή πριγκίπισσα και με οδήγησε σε άγνωστα και δύσβατα μονοπάτια.\nΤα έχει αυτά η γραφή, γνωρίζει πράγματα κριμένα μέσα σου που εσύ αγνοείς. Πράγματα θαμμένα από τον παλιό καιρό αίφνης αναδύονται στο χαρτί.\nΈτσι λοιπόν ο βασιλιάς Αιγέας, το αγόρι από τη χώρα του πολέμου, η νεκρή μητέρα, το χρυσόψαρο με τη μυστική γλώσσα, ενέσκηψαν μέσα στο μυαλό μου και με οδήγησαν στη χώρα του «όλα είναι δυνατόν να συμβούν».\nΠοιά είναι τα "συστατικά" μιας …ευτυχισμένης χώρας;\nΗ χώρα αυτή δεν υπάρχει. Ευτυχισμένη θα ήταν η χώρα που θα είχε νικήσει τη φθορά, το θάνατο, τον πόλεμο, την οδύνη. Μόνο στα παραμύθια ανθίζουν οι ουτοπίες.\nΓια να το πω αλλιώς, όμως, θα πω ότι ευτυχισμένη είναι η χώρα που όχι μόνον στο συλλογικό φαντασιακό της, αλλά και στην καθημερινότητα της, τολμά να ερωτοτροπεί με την ουτοπία της ευτυχίας.\nΑντίθετα, πότε και από που έρχεται συνήθως η δυστυχία στους ανθρώπους της, όπως ήρθε και η δυστυχία στο νησί του παραμυθιού σου;\nΟι έσχατες έγνοιες προσκαλούν και προκαλούν τη δυστυχία. Ο φόβος της ελευθερίας, η επιθυμία και ο φόβος της αγάπης, ο τρόμος αλλά και η ανάγκη της εγγύτητας, το αίτημα της θαλπωρής και της ασφάλειας έτσι καθώς συγκρούονται με το αίτημα της αυτονομίας.\nΣτο ευτυχισμένο νησί η δυστυχία ενσκήπτει μέσα από το καμουφλάζ του πόνου. «Η ευτυχία και το παράλογο», όπως έχει ειπωθεί, «είναι παιδιά μιας ίδιας γης», κι όσο τα χωρίζουμε, όσο πάμε να προφυλάξουμε σε ένα κουκούλι, αυτό που ο καθένας μας ορίζει σαν ευτυχία, τόσο αφιλόξενη μας φαίνεται η γη που κατοικούμε.\nΠοιό είναι το μυστικό για να ξεπεραστεί η δυστυχία;\nΌσο περνάει ο καιρός, όσο μεγαλώνω, τόσο πιο πολύ πείθομαι ότι η δυστυχία όσο πας να την αποφύγεις τόσο βρίσκει τρόπους να στοιχειώνει και να εγκαθίσταται μέσα σου.\nΠρόκειται για μια επίμονη και πανούργα ύπαρξη, θα πρέπει να γίνεις πιο επινοητικός από εκείνην, να την ξεγελάσεις. Να βρεις τρόπους να την αποφύγεις συγκατοικώντας μαζί της. Έτσι και φανείς αδύναμος και έμφοβος και τρεμάμενος μπροστά της χάθηκες.\nΥπάρχει κάποια μεταφορά ταύτισης με την …ευτυχισμένη Ελλάδα -προ κρίσης- και την ...δυστυχισμένη του σήμερα; Και αν ναι, πως εκφράστηκε μέσα από το βιβλίο σου;\nΗ προ κρίση, και καλά, ευτυχισμένη Ελλάδα ήταν ένας καθησυχαστικός μύθος για να κοιμούνται τα μωρά και να πηγαίνουν οι γονείς σε ανούσια και πλαδαρά και άνευρα ξενυχτάδικα. Η προ κρίσης ευτυχία ήταν ένας ακόμα μύθος.\nΣε ποιόν θα έκανες δώρο ένα τέτοιο παραμύθι σήμερα, αν δεν το είχες γράψει εσύ, και γιατί;\nΩραία ερώτηση… Θα το δώριζα στους φοιτητές μου. Γιατί το γιατρικό της αλήθειας και της μη συγκάλυψης του πόνου που κυριαρχεί στο ευτυχισμένο νησί, είναι, έτσι τουλάχιστον πιστεύω εγώ, ένα χρήσιμο μάθημα ψυχολογίας. Έπειτα θα το δώριζα στις δυο φίλες μου που δεν ζουν πια. Στην παιδική μου φίλη Λένα και στη Μαργαρίτα.\nΚι έτσι καθώς τα παραμύθια και το ασυνείδητο δεν πιστεύουν στο θάνατο, θα μπορούσαν για χάρη μου, έστω για μια μέρα, οι δυο χαμένες φίλες μου να επιστρέψουν στη γη. Θα τους έδινα τότε το βιβλίο μου γραμμένο από μια άγνωστη συγγραφέα.\n«Διαβάστε το» θα τους έλεγα, «έχει πολύ ήλιο στο εξώφυλλο και είναι και μικρό, άλλωστε δεν κρατάει πολύ, όσο ένα χαμόγελο ή ένας λυγμός».\nΦεύγοντας θα τους δώριζα και το χρυσόψαρο με τη μυστική γλώσσα για να έχουν συντροφιά εκεί που είναι. ‘’Αντίο’’ θα τους έλεγα και θα τους έκλεινα συνωμοτικά το μάτι…\nΦωτεινή Τσαλίκογλου, Το ευτυχισμένο νησί. Μια μαγική ιστορία, Εκδόσεις Καστανιώτη - 2015, 96 σελ.\nΈγινε νύχτα κι όλα μονομιάς άλλαξαν.\nΗ Κοραλλένια, η μονάκριβη κόρη του βασιλιά Αιγέα, ξαφνικά έχασε το φως της.\nΤο Ευτυχισμένο Νησί βυθίστηκε στη θλίψη.\nΤην ίδια εκείνη νύχτα, ανοιχτά στο πέλαγος, ένα αγόρι πάλευε με τα κύματα.\nΜαζί του ήταν ένα χρυσόψαρο, που γνώριζε μια μυστική γλώσσα.\nΣε λίγο θα έφταναν στο νησί της τυφλής πριγκίπισσας.\nΕίχαν ένα σχέδιο κρυφό να εκπληρώσουν.\nΈρχονταν από μακριά, από τη Χώρα του Πολέμου.\nΚι εκεί δεν ξέρεις ποτέ αν το ξημέρωμα θα σε βρει ζωντανό ή αν κάποια αδέσποτη σφαίρα θα σε χτυπήσει κατευθείαν στην καρδιά σου κι όλα όσα ονειρεύτηκες θα γίνουν κομμάτια.\nΤο αγόρι ήθελε να ζήσει.\nΚι έφερνε ένα σπουδαίο γιατρικό στο πρώην Ευτυχισμένο Νησί.\nΜια μαγική ιστορία για όλους όσοι επιμένουν να ζουν και να ονειρεύονται με μάτια ανοιχτά.\nΜια σημαντική εκδήλωση του ΟΦΣΕ: Ζωή στους Βράχους...\nΗ Εγκυκλοπαίδεια της Ζωής μια πρωτοβουλία των μουσ...\nΠΑΡΟΥΣΙΑΣΗ ΤΗΣ 10ης ΠΆΝΕΛΛΗΝΙΑΣ ΣΥΝΑΝΤΗΣΗΣ ΟΜΙΛΩΝ ...


Θνητότητα και Rt χτυπούν καμπανάκια στην Ελλάδα | Crisismonitor.gr\nΑνησυχία προκαλούν τα σταθερά επιδεινούμενα στατιστικά θνητότητας για την Ελλάδα, καθώς η συνολική θνητότητα κινείται στο 3,7%, ενώ για τους 65+ προσεγγίζει πλέον το 20%. Παράλληλα, παρά τη μείωση κρουσμάτων και δεικτών θετικότητας, ο δείκτης μεταδοτικότητας Rt επιδεινώνεται.\nΣχεδόν δύο στους ασθενείς με κορονοϊό άνω των 65 ετών πεθαίνουν στην Ελλάδα. Η θνητότητα είναι επίσης μεγάλη -από τις υψηλότερες παγκοσμίως- και σε συνολικό επίπεδο, φτάνοντας στο 3,7%.\nΟ δείκτης μεταδοτικότητας έχει σκαρφαλώνει πλέον στο 0,87% από το 0,77% την προηγούμενη εβδομάδα και 0,67% στις 23 Δεκεμβρίου, υπερβαίνοντας ακόμα και το επίπεδο 0,86% που βρισκόταν στις 16 Δεκεμβρίου.\nΤα στοιχεία μεταδοτικότητας και θνητότητας αποτελούν ιδιαίτερα αρνητικές ενδείξεις τόσο για τη δυναμική του ιού όσο και την ανασχετική ικανότητα. Αντιδρώντας σε αυτή τη δυναμική, η κυβέρνηση επιχειρεί να επιταχύνει τον εμβολιασμό, τα αποτελέσματα όμως απέχουν από τα προσδοκώμενα και υπολείπονται αισθητά ακόμα και από τους αναθεωρημένους στόχους.\n1,695% δείκτης θετικότητας\n300 σε ΜΕΘ ή δθασωληνωμένοι\nΑπό τα στοιχεία του ΕΟΔΥ προκύπτει ότι τα ηλικιακά προσδιορσμένα κρούσματα είναι 4 λιγότερα από το σύνολο των κρουσμάτων. Τα περιστατικά που δεν έχουν ταυτοποιηθεί ηλικιακά τώρα προστίθενται στα δεκάδες ελλιπή στις βάσεις του ΕΟΔΥ, τα οποία ενημερώνονται αναδρομικά θολώνοντας την εικόνα της πορείας του κορονοϊού και τη δυνατότητα day-to-day συγκρίσεων.\nΕιδικότερα, η ηλικιακή κατανομή των κρουσμάτων είναι η εξής:\n165 στην ομάδα 18-39\n214 στην ομάδα 40-64\n92 στην ομάδα 65+\n4 κρούσματα χωρίς ηλικιακή ταυτοποίηση\nΣυνολικά, σύμφωνα με τον ΕΟΔΥ, στις ΜΕΘ ή διασωληνωμένοι νοσηλεύονται 300 ασθενείς. Η ηλικιακή τους διάρθρωση έχει ως εξής:\n9 ασθενείς ηλικίας 18 έως 39 ετών\n103 ασθενείς ηλικίας 40 έως 64 ετών\n188 ασθενείς ηλικίας άνω των 65 ετών\nΗ προσοχή των ειδικών εστιάζεται πλέον στα αστικά κέντρα, καθώς ενδεχόμενη αύξηση κρουσμάτων θα ήταν δύσκολο να ελεγχθεί με το ΕΣΥ να παραμένει σε επικίνδυνες ζώνες από την άποψη πληρότητας και ικανότητας.


Αρχική/Ειδήσεις/Κοινωνία/Επιδημιολογικός χάρτης: Παραμένουν στο βαθύ κόκκινο Αρκαδία, Μεσσηνία Αχαΐα\nΑνησυχούν τους ειδικούς αυτές οι τρεις περιοχές της Πελοποννήσου- Ποιες περιοχές προστέθηκαν στο «βαθύ κόκκινο».\nanagnostis press2 Send an email 10 Νοέ 2021 - 16:40Ενημερώθηκε: 10 Νοέ 2021 - 16:40\nΜε τα κρούσματα του κορωνοϊού στις περιοχές της Αρκαδίας, της Μεσσηνίας και της Αχαΐας να παραμένουν πολύ υψηλά, η παραμονή αυτών των περιοχών στο «βαθύ κόκκινο» του επιδημιολογικού χάρτη ήταν αναμενόμενη.\nΤην ίδια ώρα, στο επίπεδο 5 του χάρτη μπαίνουν άλλες πέντε περιοχές της χώρας, μετά από εισήγηση της Επιτροπής Επιδημιολόγων, με βάση τα επιδημιολογικά δεδομένα για τον κορωνοϊό. Συγκεριμένα, οι νέες περιοχές που θα αποτυπωθούν στον επιδημιολογικό χάρτη σήμερα το βράδυ με βαθύ κόκκινο είναι: Κοζάνη, Καρδίτσα, Χαλκιδική, Ιωάννινα και Φθιώτιδα.\nΚορωνοϊός ΕΟΔΥ επιδημιολογικός χάρτης


"Γιατί απαγορεύτηκε η μουσική σε εστιατόρια και καφέ" - Greek Hits. Ola Greek εδώ\nHome Νέα “Γιατί απαγορεύτηκε η μουσική σε εστιατόρια και καφέ”\n“Γιατί απαγορεύτηκε η μουσική σε εστιατόρια και καφέ”\nΘύελλα αντιδράσεων προκάλεσε η απόφαση για απαγόρευση της μουσικής στους χώρους εστίασης που θα ανοίξουν τη Δευτέρα του Πάσχα.\nΟ Πρόεδρος του Πανελλήνιου Ιατρικού Συλλόγου εξήγησε τους λόγους που απαγορεύθηκε η μουσική στην εστίαση.\n“Με τη μουσική κολλάει ο ιός;” Αυτό είναι το ερώτημα που τίθεται από χθες μετά τις διευκρινίσεις από τον Νίκο Χαρδαλιά για το άνοιγμα της εστίασης στις 3 Μαϊου. Ειδικότερα, εφόσον μιλάμε για ανοιχτούς χώρους, στους οποίους θα κάθονται παρέες σε τραπέζια που θα έχουν αποστάσεις μεταξύ τους.\nΤο πρωί, μιλώντας στο OPEN, ο πρόεδρος του Πανελλήνιου Ιατρικού Συλλόγου Αθανάσιος Εξαδάκτυλος εξήγησε τους λόγους που η Επιτροπή εισηγήθηκε την απαγόρευση της μουσικής στα καταστήματα εστίασης.\nΌπως είπε, “η μουσική επιβάλλει μεγαλύτερη ένταση φωνής και προσπάθεια από τους ανθρώπους να πλησιάσουν πιο κοντά για να ακουστούν και αυτό ευνοεί τη μετάδοση του ιού”.\n“Δεν έχει να κάνει με τον ήχο, έχει να κάνει με το ότι προσαρμόζουμε τη φωνή μας” είπε συμπληρώνοντας ότι “δεν θα καταβάλλετε την εξτρά προσπάθεια που θα καταβάλλετε όταν θα χρειαστεί να μιλήσετε σε ένα χώρο που έχει δυνατή μουσική, η οποία στέλνει τα σταγονίδιά σας και τον ιό μακρύτερα από εκεί που τα στέλνει η φυσιολογική ομιλία”.\nΑναφορικά με τις αντιδράσεις που προκλήθηκαν, ο κ. Εξαδάκτυλος είπε ότι “εγώ είμαι εδώ για να εξηγήσω ποια είναι η επιστημονική βάση στην οποία προτάθηκε το συγκεκριμένο μέτρο. Από εκεί και μετά το μέτρο προτείνεται, αν θέλει η Πολιτεία και η κοινωνία το εφαρμόζει. Εμείς έχουμε χρέος να σας πούμε ότι με αυτόν τον τρόπο θα είναι ασφαλέστερη η δραστηριότητα που ανοίγει, με τον άλλον τρόπο δεν θα είναι ασφαλής”.\nPrevious articleΗχολήπτες και φωτιστές επιτέλους κατοχυρώνονται\nNext article5 ταινίες που βλέπαμε μικροί στις διακοπές του Πάσχα!\nΈρι Κύργια: Η νέα καλλιτεχνική διευθύντρια του Εθνικού Θεάτρου\nΛευκές Νύχτες του Ντοστογιέφσκι από τον Κ.Ασπιώτη στο Θέατρο Άνεσις


an-if: Αν θέλεις μία εντυπωσιακή τούρτα \_ If you want a special birthday cake\nΑν θέλεις μία εντυπωσιακή τούρτα \_ If you want a special birthday cake\nΟ μικρούλης μας έκλεισε τα 10 και αυτό φυσικά ήταν άξιο για ένα μασκέ πάρτυ. Όλοι πέρασαν πολύ ωραία ίσως ο μόνος που να διαμαρτυρήθηκε να ήταν το σπίτι μας …. αλλά …. όλα καλά. Το αγοράκι μας τα αξίζει όλα αυτά.\nΉρθαν φίλοι ντυμένοι με τα κλασσικά της ηλικίας….σκελετός ( αγόρι και κορίτσι ), μαύρος τρόμος, πανκ κ.λπ. Σκορπίστηκαν περίπου 20 πακέτα σερπαντίνες και 50 καραμούζες, σφυρίχτρες και άλλα θορυβώδη παιχνίδια. Έπαιξαν, χόρεψαν, έφαγαν, ήπιαν και έπεσαν κατάκοπα κατά τη 01:00.\nΜεγάλο hit της βραδιάς ήταν η τούρτα σε σχήμα ηλεκτρικής κιθάρας, ότι πρέπει για την περίπτωση του μικρού κιθαρίστα. Είχε τέλειο σχήμα και απίστευτη γεύση. Μπράβο Guscakes!\nΕπειδή πάντα με προβλημάτιζε το πάρτυ στο σπίτι και έψαχνα για παιδότοπους, αυτή τη φορά κατάλαβα ότι τα παιδιά θέλουν βασικά την παρέα τους, όλα τα άλλα γίνονται για τους μεγάλους. Ας τα σταματήσουμε.\nΝα είσαι πάντα χαρούμενος αγοράκι μας. [if]\nΑναρτήθηκε από anif στις 9:35 μ.μ.


EL - Παύση των δοκιμών για τα τεθωρακισμένα οχήματα Ajax του Βρετανικού Στρατού, vid\nΠαύση των δοκιμών για τα τεθωρακισμένα οχήματα Ajax του Βρετανικού Στρατού, vid\nΠαύση στις δοκιμές των νέων τεθωρακισμένων οχημάτων Ajax ανακοίνωσε το Βρετανικό Υπουργείο Αμύνης καθώς το όχημα αντιμετωπίζει πολλά προβλήματα.\nΠιο συγκεκριμένα, οι στρατιώτες που επανδρώνουν τα οχήματα ως οδηγοί, χειριστές όπλων και ως ομάδα μάχης, διαμαρτυρήθηκαν εντόνως για βλάβες στην ακοή τους από τον ήχο που προκαλεί το όχημα και τα συστήματά του. Οι διαμαρτυρίες των στρατιωτών ώθησαν το Υπουργείο να περάσει όλους τους στρατιωτικούς που συμμετείχαν από τις δοκιμές από ΩΡΛ για εξέταση ακοής και οι ώρες παραμονής του καθενός εντός του οχήματος περιορίστηκε στα 105 λεπτά σύνολο.\nΟι δοκιμές σταμάτησαν τον περασμένο Μάρτιο και για 4 μήνες όμως όχι μόνο λόγω των προβλημάτων ακοής που προκάλεσε το όχημα αλλά και για προβλήματα που προέκυψαν στις αναρτήσεις των οχημάτων. Αυτά τα προβλήματα δεν επέτρεπαν στο πυροβόλο που είναι τοποθετημένο στον πύργο του οχήματος να βάλει εν κινήσει, πράγμα που είναι επιχειρησιακή απαίτηση αναντίρρητη πλέον, στα σύγχρονα οπλισμένα τεθωρακισμένα οχήματα.\nΣυνολικά έχουν παραγγελθεί 589 οχήματα Ajax για το Βρετανικό Στρατό η ανάπτυξη των οποίων έχει κοστίσει στους Βρετανούς 5.5 δις λίρες, πόσό τεράστιο για το συγκεκριμένο πρόβλημα και τα αποτελέσματα που έχει αποδώσει, τα οποία είναι φτωχά μέχρι στιγμής. Έχουν κατασκευαστεί μέχρι σήμερα και παραδοθεί, συνολικά 14 οχήματα από τα 589 και όλα έχουν τεθεί εκτός δοκιμών λόγω των προβλημάτων αυτών.\nΗ General Dynamics έχει αναλάβει το πρόγραμμα με τα οχήματα να κατασκευάζονται στο Merthyr Tydfil της Νότιας Ουαλίας.\nPrevΠροηγούμενο ΆρθροΔεν θα πιστεύετε που είναι το χωριό που γυρίστηκε η ταινία ” Η κυρά μας η μαμή” (vid)\nΕπόμενο ΆρθροΒόμβα έπληξε λεωφορείο στην Καμπούλ, τουλάχιστον 6 νεκροίNext